Irekia Eusko Jaurlaritza - Gobierno Vasco :: URAko zuzendariak Araban uraren kudeaketa profesionalago eta bateratuago baten alde egin du gaur Batzar Nagusietan\nURAko zuzendariak Araban uraren kudeaketa…\n<img src="https://www.irekia.euskadi.eus/uploads/cover_photos/41723/original/batzar_nagusiak-juntas_generales.jpg" style="max-width:100%" alt="" />\nURAko zuzendari nagusi Ernesto Martinez de Cabredok agerraldia egin du Arabako Batzar Nagusietan, Arabako Popularren taldeak deituta, irailaren 24an egindako adierazpen batzuk azaltzeko. Besteak beste, honako hauek azaltzeko: Gasteizko aeroportuan uholdeei aurre egiteko proiektua — Forondan uholdeari aurre egiteko lubeta barne—, Araban uren mankomunitate bat eratzearen aldeko URAren planteamendua, azken uda honetan izan diren isurketen inguruko xehetasunak, eta kontzeju, udalerri eta URAren arteko eskumen-esparruak eta erlazioa azaltzeko.\nGasteizko aeroportuan uholdeei aurre egiteko proiektua\nErnesto Martínez de Cabredok azaldu du Gasteizko aireportuan uholdeei aurre egiteko Forondako lubeta aurreikusita dagoela Ebroko Arroko Uholde Arriskuaren Kudeaketa Planean. Xedea: “garrantzia estrategikoa — beren-beregi larrialdi-egoeretan— duen azpiegitura hori erabil ezin izatea saihestea, noiz eta larrialdi-egoerak berak aireportua erabilezin bilakatu dezakeen horretan”.\nURAko zuzendariak azaldu duenez “Agentziak orain ezingo luke lan hori egin gaur-gaurkoz dugun aurrekontuarekin; ezta epe labur batean ere; izango ez balitz SPRIren finantzaketagatik. Bidenabar, aireportuaren defentsak SPRIri lagun baitiezaioke”.\nDena dela, aireportuan egiteko diren lanok, betiere, Estarrona eta Mendozaren arteko zubi eta bidea egin eta gero egingo da —azken lan horiek Arabako Foru Aldundiari dagozkio—.\nUdalerri, Kontzeju eta URAren arteko eskumen-esparruak eta haien arteko erlazioa\nURAko zuzendariak azaldu du udalerri eta kontzejuak direla uraren herri ziklo integrala eskaintzeko eskumena dutenak —ur-hornidura eta saneamendua—, eta URAri dagokiola ingurunetik hartutako emarien, zein ur-hori erabilitakoan berriro isuritako urei jarraipena egitea; horrela, uren egoera ekologikoan erasanak ahalik eta gehien murrizteko.\nHalaber, zuzendariak gogorarazi du uraren herri ziklo integralaren zerbitzua dela EAEko ibaietara doan kutsadura-kargaren jatorri nagusiena; beraz, uraren herri ziklo integral horren kudeaketa ona ezinbestekoa dela uren egoera ekologiko ona lortuko bada.\nNahiz eta URAk uraren herri ziklo integrala kudeatzeko eskumenik izan ez, emakida eta isurketa-baimenen baldintzak ikuskatzeko eta betearazteko ahalmena du. Horregatik, uraren herri ziklo integralaren kudatzaileei gidalerro teknikoak eta gomendioak helarazten dizkie; hartara, besteak beste, isurketa-baimenen baldintzak hobe betetze aldera.\nUr-mankomunitate bakarra Araban\nURAren zuzendari nagusiak azaldu egin du ur masen egoera ona lortzeko uraren hiri-zikloaren kudeaketa azpiegituren ustiatzeaz (eguneroko funtzionamendua, biltegiak, ponpaketak, tratamendu eta arazketa estazioak, energia, erreaktiboak, langileak,…) edo azpiegituren mantentzeaz haratago joan behar dela.\nEra berean, gogorarazi nahi izan du hiri-zikloaren kudeaketa honako hauetan oinarritu behar dela: ekoizpen, banaketa, bilketa eta jatorrira itzultzeko prozesuaren elementuak birjartzea; saneamendu sarearen isurketen kontrola hondakin-uren arazketaren errendimendua bermatzeko; hiri-garapen berriak baimentzeko hornidura-saneamendu azpiegitura egokiak izango dituztela bermatuko dituzten baldintzak ezartzea (ondoren uraren hiri-zikloaren kudeatzaileari eman beharko zaizkio); gero eta zorrotzagoa den ingurumen-araudira moldatzea, epe ertain-luzera egin beharreko inbertsio-programaren plangintza osatu sistema beti erabilgarri egon dadin; inbertsioen amortizazioa; zerbitzuaren kostu guztien egitura zehaztea, kostu horiek nola ordainduko diren ezarriko duen ordenantza fiskalen jatorria izango dena.\nTeknikoki konplexua denez, Martinez de Cabredok azpimarratu du “zerbitzuaren profesionaltasunaren alde apustu egin behar da teknikoki, ekonomikoki eta ingurumenari dagokionez ere beharrezko bermea izan dezan. Kontuan hartu beharko da sakabanatutako entitate txikien unitateko kostuak (metro kubiko bakoitzeko kostua) dentsitate handiko hiri-aglomerazioena baino handiagoa dela, eta tarifan zerbitzuaren kostu guztiak jasanarazi behar ditugula: hornidura eta saneamendu tasek kostuak estali behar dituzte”.\nHori dela-eta beharrezkoa da erakunde-kudeatzaile txikiek indarrak batzea dimentsio handiagoko batean. Bat egite horrek ahalbidetuko du kostuen egitura murriztea, eskala-ekonomiari esker, eta lurraldean kostuak barne hartuko dituen tarifa batzuk orokortzea.\nUdako isurketak Araban. Azken uda honetan kontrolatu gabeko isurketak direla eta jasotako abisuak ez dute esan nahi Arabako ibaien egoera ekologiko orokorrak okerrera egin duenik. Jasotako abisuak ez dira Bizkaian edo Gipuzkoan, lurralde horietako populazioaren arabera, jasotzen direnak baino gehiago. 2.017an jasotako 374 abisuetatik, 48 dira Arabako Lurralde historikoari dagozkionak.\nHala ere, desberdintasunak nabarmenak dira Arabako saneamendu eta horniduraren kudeaketan (sistema txiki eta sakabanatuak) Bizkaia eta Gipuzkoarekin alderatua. (4 kudeatzaile handi eta profesionalizazio-maila handikoak) eta lurraldeko uren egoeran islatzen da\n2008an %30 zen ingurumen-helburuak betetzen zituzten Euskadiko ibaien ehunekoa, 2016an %50. Araban, 2008an, %26k betetzen zuten eta, 2016an, %31. Hots, azken urteetan, kantauriar arroen egoera ekologikoa nabarmen hobera egin duen bitartean, mediterranear arroetan hobekuntza askoz geldoagoa izan da. Eta bilakaera horretan argi ikusten da, Martinez de Cabredok adierazi duenez, “lotura dagoela Uraren hiri-zikloaren Kudeaketa eredua (ibaira isurtzen den kutsadura kargaren %80 sortzen duena) eta ur-hartzeak eta isurketak jasaten dituen ur-masen egoera ekologikoaren artean”.\nMartínez de Cabredok zehaztu duenez “Bizkaia eta Gipuzkoan ez bezala, sakabaneta-mota bik zailtzen dute Araban uraren herri ziklo integrala egikaritzea: bata, populazioa herrigune txiki sakabanatuetan dagoela lurraldean; bestea, ur-hornidura eta saneamenduaren kudeaketa erakunde txikiek egiten dutela, eskualde-mailako irtenbiderik barik. Alabaina, Arabako populazioaren %80ª lurraldeko zentroan biltzen da, eta bertako urak erakunde profesional batek kudeatzen du, teknikoki eta ekonomikoki sendo”.\n“Hori guztia dela, eta udalerri eta kontzejuen eskumen-esparrua erabat aintzat hartuta, Arabako ur-hornidura eta saneanemendu zerbitzu sakabanatu horiek mankomunitate komun bateratu batean biltzearen alde egiten dugu: sistemen arteko konexioa ahalbidetuz, eta lurralde-esparru zabalagoetarako antolatuz. Ezinbesteko baiteritzogu halaxe egitea, Arabako ibaien egoera ekologikoa hobetuko badugu”.\nbatzar_nagusiak-juntas_gene... 200 KB (jpg)\nURAk Forondako aireportua uholdetatik babesteko egin duen proiektua azaldu du Arabako Batzar Nagusietan\nURAko zuzendariak Arabako Batzar Nagusietan agerraldia egin du lurraldean hornidura eta saneamendu kudeaketa eredu profesional bat sustatzeko.\nIñigo Ansola: “zorionez, lurraldeak ez du erasanik pairatzen egun eta azaleko ur-masak egokiro leheneratzen dira"\nAzpeitiako Udala eta URA Antzibarrenako eremua leheneratzen ari dira, Ibaieder ibaiaren eskuinaldean


Dbusek 18 metroko lau autobus artikulatu berri jarri ditu zerbitzuan - Deia\ndeia.eus 27.04.2020 | 14:12\nHaur aulkietarako eta gurpildun aulkietarako hiru leku izango dituzte. Donostiako Udala\nHaur aulkietarako eta gurpildun aulkietarako hiru leku izango dituzte.\nDONOSTIA. Koronabirusa dela eta, garraio publikoko erabiltzaileak segurtasun-tartea mantendu dezaten, Donostiako Udalak Dbusen autobusak egokitzea erabaki du. Horrela, 18 metroko luzera duten lau autobus artikulatu berri jarri ditu zerbitzuan.\nAutobus berriak pasa den urtean flotan sartu ziren 18 metroko azken autobusen berdinak dira, baina nobedade garrantzitsu bat daukate. Autobusen erdiko aldean gurpildun aulkietarako eta haur aulkietarako erreserbatuta dauden hiru leku daude, gune horretan leku gehiago eskainita.\nHiru lekuak behar bezala seinaleztatuta daude eta aldi berean autobus horiek seinale bat daukate aurreko aldean zein erdiko atean, erabiltzaileek kanpotik identifikatu ahal ditzaten. Autobus artikulatuak 2 edo 3 leku dituen adierazten du pegatina horrek.\nGaur egun, Dbusek dituen 12 eta 18 metroko autobusek gurpildun aulkietarako eta haur aulkietarako erreserbatutako bi leku dituzte erdiko gunean.\nGurpildun aulkian edo haur aulki batekin sartzen diren erabiltzaileak erdiko atetik sartzen dira, eta erdiko plataformaren gunean makina balioztatzaile bat daukate.\nMikrobusen kasuan, leku bakarra dute gurpildun aulkietarako eta haur aulkietarako erreserbatuta.\nHemendik aurrera, flotan sartuko diren autobus artikulatu berrietan haur aulkietarako leku berri hori gehituko da apurka-apurka.\nKALEKO ITURRIEN ITXIERA\nDonostiako Udalak hiriko isurbideak ixtea erabaki du, segurtasun higienikoko neurri gisa.\nMarisol Garmendia Espazio Publikoko zinegotziak adierazi duenez, "Haurrak kalera irten daitezkeen honetan, edateko uraren kalitate arazoak ekidin nahi ditugu. Iturri horietako askok asteak daramatzate ia erabili gabe, eta gutxi erabiltzeak arazoak eragin ditzake. Gainera, haurrak iturrietara hurbiltzen dira eta edaten dutenean txorrotak ukitu ditzakete ahoarekin edo eskuarekin; beraz, kutsadura-foku potentziala izan daitekeela uste dugu ".\nEtxeko ura botilaratuta eramatea eta ontzia ohiko edukiontzi horietara botatzea gomendatzen da.


Rut eta Noemi | Nire biblia-liburua\nARGITALPENAREN HIZKUNTZA Acholiera Afrikaans Albaniera Aleman Alemaniar zeinu hizkuntza Amerikar zeinu hizkuntza Amharera Arabiera Armeniera Azerbaijanera Azerbaijanera (Zirilikoa) Bassa (Kamerun) Batakera (Karo) Behe alemana Bembera Bikolera Birmaniera Bislama Boulou Bulgariar Cabo Verdeko kriolera Cebuera Chitonga (Malawi) Chitonga (Zinbabue) Chokwe Cholera Chuabo Dangmeera Daniera Edoera Efikera Ekuadortar zeinu hizkuntza Errumaniera Errusiera Eslovakiera Esloveniera Estoniera Euskara Eweera Fijiera Finlandiera Fon Frantsesa Gaera Galiziera Garifunera Gaztelania Georgiera Greziera Guaraniera Gun Hausa Hererera Hiligaynon Hindi Hmong (Zuria) Hungariera Iban Ibinda Igboera Iloko Indonesiera Ingelesa Irlandera Isoko Italiar zeinu hizkuntza Italiera Kabiyeera Kannadera Karenera (S'gaw) Katalan Kazakhera Kicheera Kikaonde Kikongo Kikuyuera Kimbundu Kinyaruanda Kirgizera Kiribatiera Kirundi Kisonge Kongo Koreera Kreolera, Haitikoa Kreolera, Seychelleakoa Kroaziera Kwangali Kwanyama Letoniera Lhukonzo Lingalera Lituaniera Lomwe Luganda Luoera Makhuwa Malayalamera Malaysiera Malgaxe Mamera Marathera Maya Mazatec (Huautla) Mazedoniera Mexikar zeinu hizkuntza Mixeera Moore Nahuatlera (Erdialdekoa) Nahuatlera (Guerrero) Nahuatlera (Huasteca) Nahuatlera (Puebla iparraldekoa) Ndebeleera Ndebeleera (Zimbabwe) Ndonga Nederlandera Ngabere Ngangela Nias Nigeriako Pidgina Norvegiera Nyungweera Nzema Okpe Ossetiera Otetela Pangasinanera Pediera Pidgina (kamerun) Poloniera Ponapean Portugesa Portugesa (Portugal) Punjabera Qeqchiera Quechuera (Ancash) Quechuera (Ayacucho) Quechuera (Chimborazo) Quechuera (Cuzco) Quechuera (Imbabura) Samoera Sangoera Senera Serbiera Serbiera (Latindar) Shonera Sinhala Sothoera (Hegoafrika) Sranantongo Suediera Sundera Swahili Swatiera Tagalo Tahitiera Tamilera Tandroy Tarascan Tatarera Teluguera Thailandiera Tivera Tojolabalera Tongera Totonakera Tshwa Tsongera Tswanera Tumbukera Turkiera Twi Txekiera Txewera Txinera mandarinera (sinplifikatua) Txinera mandarinera (tradizionala) Tzeltalera Tzotzilera Ukrainera Umbundu Urhoboera Uruund Uzbekera Valentziera Vendera Vezo Vietnamera Waray-Waray Wayuunaiki Wolaita Xhosera Yaoera Yorubera Zapotekera (Lachiguiri) Zuluera\nRut eta Noemi\nBehin, Israelen gosete bat gertatu zen eta Noemi izeneko israeldarra Moabera joan zen bizitzera senarra eta bi semeekin batera. Baina, han zeudela, Noemiren senarra hil egin zen. Bere semeak Rut eta Orpa izeneko emakume moabdarrekin ezkondu ziren. Tamalez, Noemiren semeak ere hil egin ziren.\nNoemik Israelen gosetea amaitu zela entzun zuenean, etxera itzultzea erabaki zuen. Rut eta Orpa berarekin joan ziren, baina bidean zihoazela, Noemik esan zien: «Emazte onak izan zarete nire semeentzako eta errain bikainak niretzako. Beraz, zuek berriro ezkontzea nahi dut. Itzul zaitezte zuen etxeetara, Moabera». Emakumeek erantzun zioten: «Asko maite zaitugu! Ez zaitugu utzi nahi». Noemi, hala ere, joateko esan eta esan aritu zitzaien. Orpak, azkenik, etxera itzultzea erabaki zuen, baina Rut Noemirekin gelditu zen. Hortaz, Noemik esan zion: «Orpa zuen herrira eta hango jainkoengana itzuli da. Zoaz berarekin». Baina Rutek erantzun zion: «Ez zaitut utziko. Zure herria nire herria izango da eta zure Jainkoa nire Jainkoa». Nola uste duzu sentituko zela Noemi hau entzutean?\nRut eta Noemi garagarra jasotzeko garaian iritsi ziren Israelera. Behin batean, Rut langileek jaso gabe uzten zituzten garagarburuak biltzera joan zen Booz izeneko gizonaren lurretara. Gizon hau Rahaben semea zen. Rut moabdarra zela jakin zuen, baita Noemirekin leial jokatuz bere ondoan gelditu zela ere. Horregatik, garagar gehiago apropos uzteko agindu zien bere langileei Rutek bildu zezan.\nArratsean, Noemik galdetu zion: «Noren lurretan ibili zara lanean?». Rutek erantzun: «Boozenetan». Noemik orduan: «Nire senarraren familiartekoa da. Segi han lanean beste emakumeekin. Salbu egongo zara bere lurretan».\nBeraz, Rutek han jarraitu zuen lanean uzta garaia bukatu arte. Emakume bikaina eta langilea zela ikusi zuen Boozek. Garai hartan, gizon bat semerik gabe hiltzean, bere familiartekoren bat alargunarekin ezkontzen zen. Hortaz, Booz Rutekin ezkondu eta Obed izeneko semea izan zuten, Dabid erregearen aitona. Noemiren lagunek pozaren pozez esan zioten: «Lehenik, Jehobak Rut eman zizun, zurekin primeran jokatu duen erraina. Eta, orain, biloba duzu. Goratu dezagun Jehoba!».\n«Badira [...] anaia baino lagun minagoak direnak» (Esaera Zaharrak 18:24).\nGalderak: Nola erakutsi zuen Rutek Noemi maite zuela? Nola zaindu zituen Jehobak Rut eta Noemi?\nRut 1:1-4:22; Mateo 1:5


Free chat Ekialdeko Lothian. Ausazko arrotz doan txateatu berehala Ekialdeko Lothian tik.\nFree chat Ekialdeko Lothian\nOngi etorri Chatroulette Ekialdeko LothianEdozein lekutan, munduko pertsona aleatory bat konektatzeko. Chatroulette Ekialdeko Lothian dezakezu honako aukeren artean aukeratu:- Guztiak pertsona mota Ekialdeko Lothian doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nEkialdeko Lothian hirien zerrenda:


Onomastika batzordeak Toloño izenaren egokitasuna berretsi du - Euskaltzaindia\nOnomastika batzordeak Toloño izenaren egokitasuna berretsi du\n1990ean Euskaltzaindiaren buletin ofiziala den Euskera agerkariak Onomastika batzordearen irizpen bat eman zuen argitara Toloño mendilerroaren izenaz. Idazkiaren ardura José Antonio González Salazarri eman zitzaion, Bernedon apaiz zegoelarik, bertan mendilerro osoa izendatzeko Sierra de Toloño ahozko erabileraren berri izan baitzuen. Irizpenean Cantabria izenaren hedatze kultistak tradiziozko Toloño izena baztertzea ekarri duela ondorioztatzen zen.\nHala ere, Akademiaren irizpen hori zalantzan jarri zuen zenbaitek, bereziki, Salvador Velilla ikertzaileak, horretarako gutun nahiz adierazpen publiko batzuk eginik. Euskaltzaindiak orduan bere iritziaren oinarrian zeuden arrazoiak eta dokumentuak idatziz aurkezteko gonbitea luzatu zion, eta halaxe egin zuen.\nAurkezturiko dokumentazioaren argitan, Onomastika batzordeak ostera ere ekin zion gaiaren azterketari eta Sierra de Toloño izenaren gaineko bigarren irizpen bat eman zuen, Iruñean, 1998ko apirilaren 2an. Datuak ikusirik, hartan batzordeak 1990eko irizpeneko ondorioak berretsi zituen, eta "Sierra de Toloño izenaren zalantzarik gabeko zilegitasuna aldarrikatzen zuen, liburuetatik eratorritako Sierra de Cantabria izenak gero eta gehiagotan ordezkatua". Batzorde honek ez zuen, beraz, Sierra de Cantabria izenaren existentzia ukatzen, baina gogora ekartzen zuen horrek "ez duela justifikatzen tradiziozko Toloño historikoaren gainetik lehenets litekeenik".\nIrizpen horrek ez zuen Salvador Velilla jauna asebete eta Arabako Errioxako nahiz Mendialdeko udaletara jo zuen, osoko bilkurako akordioen bidez, mendilerro osoa Sierra de Toloño deitzearen kontrako adierazpenak egin zitzaten. Haietako askok halaxe egin zuten 1998 eta 2000 bitartean. Halaber, Salvador Velillak era bereko aldarria eskatu zien eskualdeko kultur elkarte askori, baita Guardiako Bigarren Hezkuntzako Samaniego Institutuko irakaslegoari ere.\nHonen ondoren, 2009ko maiatzean, Salvador Velillak "Denominación histórica de las sierras de Toloño y Cantabria" izenburua duen txosten bat aurkeztu du Arabako Batzar Nagusietan, bertan Sierra de Toloño izena mendilerroaren mendebaldeko aldera murrizteko ideia berriz ere defenditu eta Sierra de Cantabria erdialde nahiz ekialderako erabiltzeko proposamena eginik.\nArabako Batzar Nagusiek, gaia argitzen laguntzeko, Eusko Jaurlaritzako Hizkuntza Politikarako Sailburuordetzako bitartekaritza eskatu dute eta honek, Euskaltzaindiko Onomastika batzordeari txostena egin dezan eskatu dio, horretan Erakunde ofizial konpetentziaduna da eta.\nHonenbestez, eskaera horri erantzuna eman nahirik gauzatu da atxikitako txostena. Haren ondorioen oinarrian iturri historiko-dokumentaletan dauden datuak eta XX. mendeko hirurogeita hamarretako hamarkadan informatzaile adinekoei jasotako ahozko lekukotzak daude. Era berean, Salvador Velillak aurkezturiko arrazoibideak eta ekarpen dokumentalak ere aintzat hartu dira txostena gauzatzean.\nAltsasun, 2010eko urriaren 21ean.\nToloño mendilerroaren izenari buruzko txostena 424,68 Kb


Lanean baina ateak itxita - - Plaentxia.eus\nLanean baina ateak itxita\nPil-pilean 2020-03-13 13:46\nPil-pilean Euskaltzaleen Elkarteak erabaki du bere jardunean Koronabirusari aurre egiteko prebentzio neurriak ezartzea eta horretarako, ahalik eta gehien murriztuko du bere langileen eta herritarren arteko zuzeneko kontaktua.\nOndorioz, gaur hasi eta larrialdi egoera igaro arte, ez dira eskainiko zuzeneko presentzia eskatzen duten hainbat jarduera eta zerbitzu: Ludoteka, Gaztelekua, Auzoko eta Berbalaguna. Egitasmo hauetan diharduten lankideek lanean jarraituko dute baina beti ere ateak itxita edo etxetik lan egingo dute, herritarrekiko kontaktua telefonoz edo emailez bideratuz.\nKomunikabideari dagokionez, indarrak Plaentxia.eus-era bideratuko dira eta prebentzio irizpideek lagatzen duten neurrian, asmoa da webgunearen bitartez etengabeko informazioa ematen segitzea. Zalantzarik gabe, datozen egunetan herriko ardatz informatiboa Koronabirusaren bueltakoa izango da baina ahalegina egingo da bestelako gai eta gertaeren gaineko albisteei ere lekua egiteko. Bestalde, aldizkariari dagokionez, oraingoz, helburua da ohiko moduan hilabete amaieran argitaratzea baina egoeraren bilakaeraren arabera, datozen egunetan erabakiko dugu zer egin. Dena den, komunikabideko kazetaria lanean izango da eta herritarrek berdin-berdin bideratu ahalko dituzte euren eskaera eta ekarpenak, ohiko telefono edo emailen bitartez: 699 86 87 29, ubane@pilpilean.eus.\nDatozen egunetan, Pil-pileanen bulegoko atea itxita egongo da baina langileok lanean jarraituko dugu etxetik (posible den guztietan) edo bulegotik.


Asteburuko istripuak 21 pertsonaren bizitza dira | Consumer\nAsteburuko istripuak 21 pertsonaren bizitza dira\n2009an, 348 hildako izan dira errepideetan, iaz baino 22 gutxiago\nAsteburu honetan 21 pertsona hil dira Espainiako errepideetan ostiraleko (hilak 6) 15:00etatik gauerdiko egunerako 15:00ak bitartean izandako zirkulazio-istripuetan. Ezbehar horietan 19 pertsona zauritu ziren, horietatik 11 larriak.\nTrafiko Zuzendaritza Nagusiaren (TZN) datuen arabera, ostiralean hiru istripu izan ziren, eta hiru hildako eta beste hiru zauritu arin izan ziren; larunbatean, berriz, bederatzi hildako, zortzi zauritu larri eta hiru arin bost ezbeharretan.\nAtzoko lanaldian bederatzi pertsonak zazpi istripu galdu zituzten. Beste hiruk zauri larriak eta bik zauri arinak izan zituzten.\n15 istripuetatik zazpi talkak izan ziren, bost bidetik atera ziren, bi auto harrapatu ziren eta, gainera, galtzada irauli zen.\nAsteburuko istripurik larriena larunbatean gertatu zen, goizeko 4:20an, AP-7 autobidean, Bartzelonan. Ezbehar horretan, 16 eta 34 urte bitarteko bost gazte hil ziren.\nAurten, 348 pertsona hil dira herrialdeko errepideetan, aurreko urteko data berera arte baino 22 gutxiago, eta horrek %6ko jaitsiera adierazten du.\naste bizitza errepideak istripuak


Grupo Coeducación ZUBIAK ERAIKITZEN Hezkidetza taldea: Mari Luz Esteban: "Emakumeak oso kontrolatuak gaude orokorrean, eta amatasunari dagokionean ere bai"\nMari Luz Esteban: "Emakumeak oso kontrolatuak gaude orokorrean, eta amatasunari dagokionean ere bai"\niturria: HIK HASI\n...“Feminismoa eta amatasunaren gaia eskutik joan dira betidanik, emakumeen mendekotasunean gai horrek izan duen eta duen garrantziagatik”. Zer nolako garrantzia izan du? Dauka?\nAmatasunaren gaia, emakumeak ama ginela pentsatzea, gizonen eta emakumeen arteko desberdintasuna garatzeko ardatzetako bat izan da historikoki. Beti egon da amatasunaren ideologia naturalizatzaile bat, baina azken 20 urteetan zergatik hartu du, bat-batean, halako garrantzia ideologia horrek? Elisabeth Badinterrek La mujer y la madre liburuan oso ondo kontatzen duen moduan, hain justu, feminismoak aurrera egin duenean gizentzen joan da ideologia hori. Badinterren ustez, hor badaude faktore batzuk kontuan hartzekoak: alderdi askotan aurrera egin dugu; baina nora goaz? Ondo gaude? Parekidetasuna lortzen goazen neurrian zalantzak sortu dira; dena ez dago lortuta. Ziurgabetasun egoera horretan, emakume batzuek esaten dute, “zaintza gure arloa izan da beti eta hor ekarpenak egin ditugu, zergatik alde batera utzi, zer etorriko den jakin gabe?”, eta horri ideologia zientifikoa gehituz, ikaragarri gizentzen da amatasunaren ideologia gogor hori.\nCrítica del pensamiento amoroso liburuan diozu maitasun-pentsamendua desberdinkerian oinarrituriko ordena soziala ezartzeko zutabe izan zuela Garai Modernoak, eta jarraitzen duela izaten. Maitasun-pentsamenduak emakumeak menpeko, ez-oso egiten dituela diozu. Ama-maitasuna non kokatzen duzu gizarte-antolaketa eredu horretan?\nGizaki baten ibilbidea markatzen joango den pentsamendua da maitasun-pentsamendua. Puzzle bat bezala da: pertsona —subjektua— izaki emozional bezala bizitzean, maitasuna erdigunean duena, bikotea eta ezkontza ulertzeko modu batekin lotzen duzu; seme-alabak baldin badituzu, amatasuna eta gurasotasuna ulertzeko modu zehatz batekin lotzen da gero.Azken batean, antolaketa sozialaren muina bihurtzen da maitasuna erdigunean duen subjektu hori. Horrek sortzen du bikotea, familia, elkarbizitza… ulertzeko eredu bat, eta eredu horren ideal bat antolatzen du. Horren gainean diskurtso adituak sortuko dira, beraz, badoa osatzen bizitza ikusteko modu bat. Eskola batean ume bati galdetzen badiozu bizitza zer den, antzeko zerbati erantzungo dizu: “Ikasi, gero lan bat topatu, ezkondu eta umeak edukitzea”. Errealitatean bizitza ez doa beti horrela, aukera ezberdinak daude, baina ibilbide ideala eraikitzen da maitasun-pentsamenduaren gainean, gizakia ikusteko modu bat baina baita gizartea antolatzeko ordena ekonomiko, politiko eta sozial oso bat ere.\nMaitasun-pentsamendua desberdin aplikatzen zaie emakumeei eta gizonei. Emakumeei exijitzen zaiena ez zaie exijitzen gizonei, eta oinarri horretan desberdinkeria handia dago. Horregatik diot nik, zer da emakume izatea? Maitasuna erdigunean duen izaki bat. Egongo dira gizonak “emakume” direnak, baina salbuespenak dira, nahiz eta gizonak oso maitekorrak izan, zaintzaileak izan, maitasuna erdigunean dutenak oso gutxi egongo dira; nik neuk ez dut bat bera ezagutzen, bai maitasunari garrantzia handia ematen diotenak eta konprometitzen direnak, baina bere bizitza horren inguruan osoki antolatzen duenik ez; aldiz, emakumeak, bai...\nEtiketak: ESTEREOTIPOAK-ESTEREOTIPOS, FEMINISMOAK-Feminismos, IRITZIAK eta AHOTSAK-Voces y opiniones\nLAS VENTANAS ABIERTAS-Michèle Massé\nMari Luz Esteban: "Emakumeak oso kontrolatuak gaud...\nMARTXOAK 8 EGUNERO DELAKO !! BLOGA\nGorputzaren gaineko diktadura publizitatean


Esperimentatzeko kaiola - Nontzeberri\nLarunbatean, Kaiola festibala egingo Galdakaoko Torrezabal Kultur Etxean, 20:00etan, eta sarrera doakoa izango da. Jaialdiak abangoardiako soinu esperimentalen aldeko apustu argia egin du bigarren edizio honetan ere. Hala, aurten, hauexek parte hartuko dute ekimenean: Fred Frith, Akauzazte, Jokloozappa, Pak Yan Lau eta Jupiter Jon.\nDudarik gabe, Fred Frith musikari britainiarra da kartel-burua. 1949an jaioa, Heathfield hirian, makina bat instrumentu jotzen dituen musikari inprobisatzailea da. Henry Cow abangoardiako rock taldearen sortzaileetako bat da. Horretaz gainera, soinu-esperimentazioan aritutako hainbat taldetan jo du, besteak beste, Art Bears, Massacre eta Skeleton Crew. Bere ibilbide luzean, gainera, hainbat musikarirekin jardun du, tartean, Robert Wyatt, John Zorn, Brian Eno, Mike Patton eta Jad Fair.\nGitarra du instrumentu nagusia. Kaiola jaialdiaren arabera, “benetako maisua da gitarrarekin soinuak, ehundurak eta giroak lortzen, azken urteotan bere disko eta joaldietan islatu ahal izan duenez. Baxua, pianoa, biolina, perkusioa eta gitarra jotzen ditu eta ahotsa ere darabil beste instrumentu handi gisa. XX. mendeko musika esperimentalaren eta inprobisatuaren ikonoa da”.\nFestibalean parte hartuko duten gainerako taldeen harira, Akauzazte Azkoitiko banda esperimental ezaguna da gurean, Euskal Herriko musika-eszenako talde interesgarrienetarikoa baita. Jupiter Jon, berriz, Bidehuts plataformako taldea da, bi disko argitaratu ditu eta bere jarioan rock eta folk ezaugarriak nahasten dira maisuki. Pak Yan Lau inprobisazioaren esparruan mugitzen den soinu-artista belgikarra da. Azkenik, Jokloozappa Jooklo bikote italiarraren egitasmo berria da, “oraingo proiektu honetan Stanley J. Zapparen partizipazioa dute (Frank Zappa musikariaren loba), saxo sopranoan”.\nEmakumeen komikiak eta komiki feministak, Donostian\nLeos Carax zinegile frantziarrari buruzko zikloa, Bilbaoarte zentroan


2008ko abenduaren 29a [Erakundeak]\nNafarroako Unibertsitate Publikoaren Aurrekontuen zenbatekoa 2009. urterako 74,4 milioi eurokoa da\nGizarte Kontseiluak Gobernu Kontseiluaren proposamena onetsi du gaur\nNafarroako Unibertsitate Publikoaren Aurrekontuaren zenbatekoa 2009. urterako, 74.487.129,58 eurokoa da guztira, gaur Gizarte Kontseiluan erabaki denez. Proposamena Unibertsitateko Gobernu Kontseiluak igorria zen. Kopuru hori, 2008ko aurrekontuarekin alderatuta, zortzi milioi gutxiagokoa da, iazkoa 82,5 milioi eurokoa baitzen.\nDatorren ekitaldiko Aurrekontu proiektuaren Gastuen kapitulu nagusia Langileena da, 50,1 milioi euro egiten duena, eta jarraian Ohiko Ondasun eta Zerbitzuak, 15,3 milioi egiten duena. Bestalde, Nafarroako Unibertsitate Publikoan 2009. urterako aurreikusten diren inbertsioak 7,9 milioi euro egiten dute guztira. Transferentzia arrunten kapituluak 1,2 milioi euro egiten du, aldiz, Aktibo Finantzario eta Finantza-gastuenak 70.000 eta 10.723,24 euro, hurrenez hurren.\nDiru-sarrerei dagokienez, kopuru handiena duen kapitulua, Transferentzia arruntena da, 53,9 milioi euro egiten duena; jarraian, Tasak, prezio publikoak eta bestelako diru-sarrerak, 9,4 milioi, eta ondoren, Kapital transferentziak, 2,9 milioi. Azkenik, Finantza-aktiboen kapituluak 8 milioi euro egiten du, eta Ondarezko diru-sarrerak, 351.046,45 euro.


Bizikletaz eta patinetean, kontuz ibili! - Bizkaia Gazteak - Bizkaia Gazteak\nBizikletaz eta patinetean, kontuz ibili!\nJarraitu “Bizikletan edo patinetean zirkulatzen baduzu, kontuz” kanpainako aholkuei, bizikleta eta patineteaz topera gozatzeko\nZure bizikleta edo patinetea erabiltzen baduzu ikastera, lanera edo, besterik gabe, hirian zehar mugitzeko, garrantzitsua da oinarrizko segurtasun-neurri batzuk kontuan hartzea, zure helmugara arazorik gabe irits zaitezen.\nBizkaiko Foru Aldundiak “Bizikletan edo patinetean zirkulatzen baduzu, kontuz” kanpaina aurkeztu du. Bertan, oinarrizko zirkulazio-neurriak biltzen ditu, patinetean edo bizikletaz zoazenean, zirkulazio-arauak eta beste ibilgailu eta oinezkoekiko bizikidetza kontuan har ditzazun, patinetean edo bizikletan ibil zaitezen, zuretzat eta gainerakoentzat segurtasun osoz.\nJoane Somarriba txirrindularia eta Javier Antón aktorea dira Diputazioaren webgunean eta sare sozialetan ikusi ahal izango dituzun kanpainaren zazpi tutoretza-bideo dibertigarrien protagonistak. Bideo hauetan, bizikletaz edo patinetez ibiltzen garenean izaten diren portaera desegoki ohikoenak errepasatzen dira:\nKaskorik gabe ibiltzea, bereziki nahitaez erabili beharreko ibilbideetan.\nSemaforoak gorriak saltatzea.\nInstalatutako laguntza-tresnak, BiziPuntuak esaterako, behar bezala ez erabiltzea.\nBideo horiez gain, Bizkaiko Foru Aldundiak txirrindularientzako bide-segurtasunari buruz ematen dizkizun aholkuak ere ikus ditzakezu esteka, honetan aurkituko dituzun liburuxketan, gehien atsegin duzun garraiobideaz segurtasunez gozatzeko gakoekin.\nEta zure bizikletari edo patineteari etekin guztia atera nahi badiezu Bizkaian ibiltzeko, Bizkaia Bizikletaz, ibilbideen planifikatzailea duzu eskura, bidegorriei, tailerrei eta garbiketa-guneei, bisita ditzakezun tokiei eta pedalei emanda ahalik eta gehien gozatzeko ibilbideei buruzko informazioarekin.\n“Bizikletan edo patinetean zirkulatzen baduzu, kontuz”, seguru ibiltzeko kanpaina dibertigarria


Aukeratu Tresnak - Hizkuntza - Hangul/hanja bihurketa. Asiar hizkuntzen euskarriak gaituta egon behar du.\nUneko hautapena bistaratzen du.\nHiztegiko lehenengo ordezpen-iradokizuna bistaratzen du. Proposatutako hitza edita daiteke edo beste hitz bat idatzi. Egin klik Bilatu botoian jatorrizko hitza dagokion ordezpen-hitzarekin ordezteko.\nHiztegian zure hangul sarrera bilatzen du eta hari dagokion hanjarekin ordezten du. Egin klik Ez ikusiaukeran, bilatzeko funtzioa bertan behera uzteko.\nHiztegian erabilgarri dauden ordezpen guztiak bistaratzen ditu. Ordeztu karaktereka koadroa gaituta badago, karaktereen sareta bat ikusiko duzu. Ordeztu karaktereka koadroa ez badago markatuta, hitzen zerrenda bat ikusiko duzu.\nOrdezpenak bistaratzeko, egin klik formatuan.\nJatorrizko karaktereen ordez iradokitutako karaktereak erabiliko dira.\nHangul zatia parentesi artean bistaratuko da, hanja zatiaren ondoren.\nHanja zatia parentesi artean bistaratuko da, hangul zatiaren ondoren.\nHanja ruby testu gisa gainean\nHanja zatia ruby testu gisa bistaratuko da hangul zatiaren gainean.\nHanja ruby testu gisa azpian\nHanja zatia ruby testu gisa bistaratuko da hangul zatiaren azpian.\nHangul ruby testu gisa gainean\nHangul zatia ruby testu gisa bistaratuko da hanja zatiaren gainean.\nHangul ruby testu gisa azpian\nHangul zatia ruby testu gisa bistaratuko da hanja zatiaren azpian.\nNormalean hangul eta hanja karaktereekin egindako hautapen-testu mistoan, hangul karaktere guztiak hanja bihurtuko dira eta hanja karaktere guztiak hangul bihurtuko dira. Hautapen-testu misto bat noranzko bateko bihurtu nahi baduzu, erabili ondorengo bihurketa-aukerak.\nMarkatu hangula soilik bihurtzeko. Ez bihurtu hanja.\nMarkatu hanja soilik bihurtzeko. Ez bihurtu hangula.\nUneko hautapenean ez da aldaketarik egingo. Hurrengo hitza edo karakterea bihurketarako hautatutako da.\nBeti ez ikusi egin\nUneko hautapenean ez da aldaketarik egingo, eta hautapen bera detektatzen den bakoitzean automatikoki saltatuko da. Hurrengo hitza edo karakterea bihurketarako hautatutako da. Ez ikusi egindako testuen zerrenda uneko LibreOffice saioan da baliozkoa.\nProposatutako karaktereekin edo formatuaren aukeren araberako hitzarekin ordezten du hautapena. Hurrengo hitza edo karakterea bihurketarako hautatutako da.\nProposatutako karaktereekin edo formatuaren aukeren araberako hitzarekin ordezten du hautapena. Hautapen berdina detektatzen den bakoitzean automatikoki ordeztuko da. Hurrengo hitza edo karakterea bihurketarako hautatuko da. Ordezpen-testuen zerrenda uneko LibreOffice saioan soilik da baliozkoa.\nMarkatu, karakterez karaktere mugitu nahi baduzu hautatutako testuan zehar. Markatuta ez badago, hitz osoak ordeztuko dira.\nHangul/hanja aukerak elkarrizketa-koadroa irekitzen du.\nTitle is: Hangul/hanja bihurketa


Lengoai hipertestualak (Markaketa lengoaiak) | Y si descansamos, tomamos café, hacemos pis...\n« 3. Galdeketa\nLengoai hipertestualak (Markaketa lengoaiak)\nPublished Lunes, mayo 15, 2006\tLittera Leave a Comment\nMarkaketa lengoiak dokumentu digital baten parte den guztia definitzen dituzten erregel batasuna sortzen dute, baina ez dira testu beraren partaideak. Markaketa lengoaiak ez dira ez interneten erabiltzen diren orrialdeen deskripzio lengoaiak (PostScript artxiboak, .pdf artxiboak, etab.)ezta programazio lengoaiak (Java, Perl, C++, etab.) ere, baizik eta dokumentu baten estruktura eta semantika definitzen dituzten lengoaiak dira.\nDokumentu batean informazio maila ezberdin daude: alde batetik, dokumentu baten edukia konformatzen duten datuak (eduki karaktereak); eta bestetik, edukiari superjarrita dagoen informazio bat, etiketadua edo “*markup*” osatzen duena (etiketadu karaktereak).\nMarkaketa lengoai bat dokumentu digital bat disenatu eta prozesatzeko bi oinarrizko helburu ditu:\n1. Testu bat osatzen duten elementuetan banatzen du, adibidez, parrafo bat, kapitulo bat, etab.\n2. Elementu hauek irudikatuko duen programaren operazio tipografikoak eta exekutatzeko aplikazioak zehazten du. Operazio tipografikoak dokumentu digital baten elemnetu bakoitzari aplikatzen zaion formatu instrukzioak dira, adibidez, titulu bat etzanaz inprimitu.\nBeraz, bi markaketa motat daude:\n1. Espezifikoak → dokumentua nola formateatu behar den azaltzen du: letra tipoa, tamaina, kolorea…describe cómo ha de formatearse el documento: fuente, tamaño, color, etc.\n2. Estrukturala → dokumentuaren estruktura azaltzen du: titulua, parrafoa…\nZenbait lengoi hipertestualak:\nSGML → Ingelesezko Standard Generalized Markup Language terminoaren laburdura. Dokumentu bateko elementuak antolatu eta markatzeko sistema. ISO erakundeak garatu eta arautu zuen SGML 1986an SGMLk berak ez du zehazten ezein formatu jakin. Horren ordez, elenentuak markatzeko arauak zehazten ditu. Sarri eguneratzen diren dokumentu handiak kudeatzeko erabiltzen da SGML. Web orriak egiteko erabiltzen den HTML hizkuntza SGMLren arabera definitua da.\nHTML → Ingelesezko HyperText Markup Language terminoaren laburdura. World Wide Webeko dokumentuak sortzeko erabiltzen den hizkuntza. SGMLren antzekoa da, baina askoz mugatuagoa. Zenbait marka eta atributu ezarriz dokumentuak izango dituen egitura eta itxura definitzeko erabiltzen da. Besteak beste, hipertestuzko estekak definitzen dira.\nXHTML → Ingelesezko Extensible Hypertext Markup Language terminoaren laburdura. HTMLren eta XMLren konbinazioa. XML erabiliz idatzitako markatze-hizkuntza da.\nXML → Ingelesezko Extensible Markup Language terminoaren laburdura. SGMLren bertsio arindu bat da, web dokumentuekin erabiltzeko bereziki prestatua. Diseinatzaileei euren marka propioak sortzea ahalbidetzen die, datuak aplikazioen eta antolakundeen artean trukatzeko.\nXSL → Ingelesezko Extensible Style Language terminoaren laburdura. HTML edo XML orriak prestatzen direnean estiloa alde batetik eta edukia bestetik banantzeko espezifikazioa. Estilo-orriak txantiloien antzekoak dira. Estilo berbera orri askori aplikatzen laguntzen dute. CSS eta XSL espezifikazioak antzekoak dira, baina bigarrena berriagoa da eta baditu ezaugarri batzuk lehenak ez zituenak: web orriak nola inprimatuko diren zehazteko aukera eta aplikazioen artean XML dokumetuak trukatzeko aukera.\nCSS → Ingelesezko Cascading Style Sheet terminoaren laburdura. HTML hizkuntzari gehitu zaion ezaugarri bat, web-orri asko edo konplikatuak prestatu behar direnean lagungarri gertatzen dena, orriaren itxura eta edukia bananduz.\nDHTML → HTMLren aldaera dinamikoa da. Ingelesezko Dinamic HyperText Markup Language terminoaren laburdura. HTMLrako etiketa berriak sortu ditu programzio eta estilo aukera berriekin, animaziodun eta interaktibitate handiko ewb-orriak onartzen duena. Berez ez da lengoaia berri bat, baizik eta HTMLez sorturiko web-orrietan sar daitezkeen aukera berriak.\nDSSSL → Ingelesezko Document Style Semantics and Specification Language terminoaren laburdura.\nDokumentuetan estiloak deskribitzeko lengoaia da. DocBook SGML/XML dokumentuak pdf edo html artxiboetan eradaltzeko erabiltzen da. Gaur, SGML/XML dokumentuak ps, rtf, doc, etb. formatuetan eraldadu daitezke.\n0 Responses to “Lengoai hipertestualak (Markaketa lengoaiak)”


Orain eta inoiz ez | Ikuspuntua | Gedar\n«Sugeen gorputz mugiezin erraldoiek distira egiten zuten metal ezezagun batezkoak balira bezala, gaua bezain beltza bata, zilarra bezain zuria bestea; eta sor zezaketen hondamendia ez zen gertatzen, elkarri eutsita zeudelako. Bietako bat askatuko balitz, mundua hondoratu egingo litzateke. Horretan ez zen zalantzarik.» Michael Ende, Amaigabeko Istorioa.\nHistoriaren ilunabarrean zerumuga gorriz tindatuko da. Etsaiaren gotorlekuak ezinbestean erortzen hasiko dira, irekitako pitzaduretatik, haren zutabeak hormetan itsatsitako hainbeste oinazeren, hainbeste tristuraren, hainbeste miseriaren pisuari eusteaz nekatuta. Banan-banan ikusiko ditugu garaileek atseden hartzen duten mausoleoak erortzen, iraganeko garaipen guztiak beren izate hutsez omentzen dituztenak, horien hondakinetan lehenbizikoz has dadin iraganeko porrot guztien omenaldia, nekeagatik historiaren tintontzian geratu ziren guztiena, idazteke dagoen historia bateko liburutegi osoak betez. Historia zaintzen zuen golemen armada, txinparta galduta, lokatzetan desegingo da, egun berriaren argitan egia libre loratu dadin. Egiatzat ulertzen zena hilik, jatorrizko kutxan lurperatuko da, ia etsian zen itxaropena zain zuen tokian. Makinek ekoizteari utziko diote, egun berriaren lehen argiekin ekoizten has daitezen. Jendearen begiak estaltzen zituen beloa erantzi eta makarrak kendu ondoren, lehen aldiz begiratuko diote beren besoen amaierari, eta harrituta miretsiko dute eskuak, mendez mende atzerrian, inoren aberrian, egon ondoren beti egon behar izan zuten lekura itzuli direla. Amets egiteko eskubidea beharraren ondoan atseden hartzeko eseriko da, gaueko txandak lur joa, eta inbidiaz begiratuko dio botereari, zeina, goiztiar, egiteko eskubidea gauzatzen hasiko baita beldurrik gabe, askatasunez.\nHala ere, historiaren continuumeko leihotik ikusita, garapenaren bideetan zehar abiadura bizian aurrera egin nahian dabilen trena, ilunabar oro kolore berekoa ikusten da. Bidaiariek zerumuga grisera begiratzen dute, beren begi grisekin, eta ez dute bereizten atzeko oihala gorri altxatzen den edo, aitzitik, beltz hondoratzen den, eta haien denbora itzaltzen dute beren esku dardartien artean eusten dituzten kopetan itotako izotzaren hondar hotz eta hezeetan. Pazientziaz espero dituzte, nahiz eta hainbeste denboraz itxaroten egotearren, egiaz, gehienek ahaztu egin duten zer zen espero zutena edo espero zitekeen, eta katuek bezala eskularrudun eskuak luzatzen dituzte kontrolatzaileari pasaportea erakusteko, hark egiaztatzen baitu dena zuzen dagoen, hori da haren lana. Zer ordu den kontuan izanda, laster behar du eguzkiak kanpoan, eta trenaren barruko itzalak gero eta luzeagoak dira.\nBagoi batean bi lagunek patxadaz hitz egiten dute itzalen luzeraz, beste bagoi batzuetan ere bai. Neska gazte bat trenetik bota dute lehen orduan, ez zuen txartela ordaintzeko beste. Trenbidean lanean ari zela trenak harrapatutako beste langile bat. Emakume bat aurkitu dute komunetan kolpatuta, lau soineko zatik estaltzen zuten emakume hartan zegoen bizitza apurra. Beste batek leihotik behera bota du bere burua, laneko konturen bat, nonbait. Haur bat haren ondoan kola arnasten ari da, ez du ezer ulertzen hainbeste lotura gabeko zatiren artean. Azenturik ez haren hitzetan, kezka adierazten duen ezer ere ez. Ezer adierazten duenik ere ez. Aurpegietan keinurik ez, aireko hauts-partikulen fluxua aztoratzen duen keinurik ez. Ezer aztoratzen duen ezer ere ez. Agian hori da onena, eta axolarik ez izatea. Itzalen luzapenaren aurka zerbait egin al daiteke, bada? Norbaitek al du, bada, horrela gertatzearen errua? Zerumuga gorria edo beltza izateak zerbait aldatzen du? Ikaro eguzkira gehiegi hurbiltzen saiatu zen, eta hegoak galdu zituen. Jatetxe-bagoiak ezin dio eskaera guztiei erantzun, eutanasia-botilarik gabe geratu dira berriro. Ezer berririk ez.\nMagia makina-gelan gertatzen da, munduko kezken begirada begiluzeetatik kanpo. Sarrera libreko, edonor sar daiteke bertan, nahiz eta atsedena, izaera ahulekoa izaki, ia ez den pasatzera ausartzen. Suginak, kontzentratuta, makina elikatzen du. Haren eskuinean zaku bat, ikatzez gainezka. Garrantzitsua da horrela izatea. Zenbat eta gehiago hustu, orduan eta beteago dirudi. Askotariko bekatariak haien amaieraren zain. Pisu, neurri eta forma desberdinetako erregaia, aukeratu ez duten ageriko ihesbiderik gabe agortuko dituen gatazka baterako osatuz. Berdin dio, piztiaren bihotzean denak hartzen du su, dena urtzen da bere suzko mingaina pasatzen duenean, dena lehertzen da, bakoitza daukanarekin. Neskato bat ateko leihatilatik begira dago, malkoek ez diote eszena ulertzen uzten. Une batez, poltsan, aurpegi zikin bat ikusi izana iruditu zaio, jasotako trataerak hozmindua, basakeria egoerara bihurtua. Zertarako negar egin? Infernuko atarian berandu da negar egiteko, paradoxikoki hotza da, eta ez da hura itzaliko duen malkorik jaio. Gutxienez zerbait esan ahal izango balu… Ez lukete elkar ulertuko, ez dute hizkuntza bera hitz egiten.\nHandik kilometro gutxira, orratzainak eskuak igurzten ditu egonezinik, eguraldi kaxkarrak astinduta. Haren lanaldiak bukatua behar zuen honezkero, duela pare bat zigarro, zain egoteaz nekatuta egon arren, trena aurrera doala, ezin du haren postutik alde egin, ordea. Zer egingo zaio, oso lan esklaboa da. Bitxia da trenaren funtzionamendua. Itxuraz geldiezina, ez dute geldiarazten trenbidean aurkitzen dituen harri txikiek. Hala ere, bere konplikazio izugarrian, kolosoaren patua, neurri batean, mekanismo bakoitzaren zehaztasunaren mende dago, pieza bakoitzaren araberakoa da, aktore bakoitzaren lanaren araberakoa. Itxuraz geldiezina, zaurgarritasuna ezkutatzen du sistemaren edozein akatsen aurrean; lekuz kanpo dagoen edozein ikatz hondarri engranajeren bat blokeatzea bururatzen zaionean, edota nagikeriagatik zein ezgaitasunagatik beste egun batez kale egingo duen langileren baten aurrean. Nahiz eta, tira, egia esan, agian kontua ez den hain erraza. Agian ez da nahikoa itxarotea. Agian historiak, burugogor, ez digu inoiz arrazoia emango.\nHistoriaren ilunabarrean, zerumuga gorriz tindatuko da, eta zementuzko zerua gorriz bustiko du, hodeiz hodei. Oraina lehenaldi burutu bakunean kontatzeari utziko zaio, orainaldi inperfektu batean jokatzen hasteko, eta ura errotak mugitzen has dadin. Alabaina, ikusi ahal izateko, ez da nahikoa bidaiariek leihoetatik begiratzea edo itzalen luzeraz hitz egitea. Historizismoaren burdelak betiko itxi behar ditu ateak, argiak itzali. Ez da alegietarako unea. Historiak itxura hobea du ile harrotuarekin. Ekintzak behar dira, eta itsasertzak! urak libre ibil daitezen.\nOraingoz historiak bere horretan segitzen du. Puntu eta jarraian amaitzen den beste urte bat.\nOrratzaina itxoiteaz nekatuta dago.\nPD: Itzuli duenak, meritu ederra.


Nafarroako Orkestrak Teresa Catalanen obra bat estreinatuko du urrian | Kultura | Berria\nNafarroako Orkestrak Teresa Catalanen obra bat estreinatuko du urrian\nEmilio Arrietaren 'San Franco de Sena' zarzuela taularatuko da, 1883tik berriz egin gabea. Maurice Ravelen bost obra interpretatuko dituzte\nNafarroako Orkestra Sinfonikoak urritik datorren urteko maiatzera arte Iruñeko Baluarten izango duen egitaraua jakinarazi du. Hamabi kontzertuko abonamenduaren barnean bi efemeride nabarmendu ditu: Emilio Arrietaren (Gares, Nafarroa, 1821-1894) jaiotzaren bigarren mendeurrena eta Teresa Catalan (Iruñea, 1951) konpositorearen 70. urtebetetzea.\nBaluarte Fundazioak obra bat konposatzeko enkargua egin zion Teresa Catalan musikagileari. El canto de Atenea (Atenearen kantua) du izenburua, eta urriaren 7an estreinatuko da, 19:30ean. Kontzertuaren bigarren zatian Dmitri Xostakovitxen bosgarren sinfonia joko dute.\nUrriaren 28an, Brahmsen Biolin Kontzertua, op. 77 eta Edward Elgarren Enigma bariazioak interpretatuko dituzte, Clara Jumi Kang biolin jotzailearekin.\nMaurice Ravel eta Igor Stravinski adiskideen obren txanda izango da azaroaren 11n. Ravelen bi obra entzungo dira: Couperinen hilobia eta 1931n konposatutako piano kontzertua, Rosa Torres Pardo pianistarekin. Eta ondoren, Stravinskiren Suzko xoria famatua eskainiko dute.\nAbenduaren 30ean omenaldia egingo zaio Emilio Arrieta musikariari. Haren azken obra eszenikoa berreskuratuko dute, San Franco de Sena zarzuela, 1883an Madrilen estreinatu zena, eta harrezkero berriz egin gabea.\nUrtarrilaren 13ko emanaldian Eduardo Soutullo (Vigo, Galizia, 1968) musikariaren Alen lan berria joko dute; eta, segidan, Weberren obra bat eta Beethovenen bat. Otsailaren 17an: Xavier Montsalvatge eta Brahms. Martxoaren 17an: Txaikovski eta Bartok. Martxoaren 24an: Ravel eta Berlioz. Apirilaren 7an: Sibelius, Kilar, Kodaly eta Ligeti. Apirilaren 28an: Emiliana Zubeldia eta Brahms. Maiatzaren 5ean: Ravel, Debussy, Faure eta Roussel. Maiatzaren 26an: Taneiev eta Txaikovski.


Azken urteotan mantendu egin da euskararen kaleko erabilera - Zarautz - Zarauzkohitza.eus\nAzken urteotan mantendu egin da euskararen kaleko erabilera\nZarauzko Hitza 2017-03-09 12:43\nBelen Uranga, euskararen kale erabileraren emaitzak aurkezten, asteartean. (A. Ventas Aldabaldetreku)\nDuela 5 urte bezala, erdiek egiten dute euskaraz Zarauzko kaleetan. Soziolinguistika Klusterrak egin du azterketa, eta asteartean aurkeztu zituen datuak.\nDuela bost urtetik ez da ia aldatu Zarauzko kaleetan euskaraz hitz egiten dutenen kopurua. 2011ean zein 2016ean udalerriko hainbat zonaldetan Soziolinguistika Klusterrak egindako ikerketen arabera, "parez parekoak" dira datuak: duela bost urte euskararen kaleko erabilera %50ekoa zen eta egun %50,5ekoa. "Akats tartea kontuan izanda, ezin da esan gora egin duenik. Datu orokorra mantentzen da", nabarmendu du Belen Urangak, Soziolinguistika Klusterreko ordezkariak.\n"Zenbateko horiek aldatu egiten dira haurrak eta helduak elkartzean", ohartarazi du Urangak. Hain zuzen, haurrek nagusiekin hitz egitean areagotu egiten da euskararen erabilera: nagusiak bakarrik osatzen badute solas-taldea %35,5 erabiltzen dute euskara, baina haurrekin hitz egitean ia 30 puntu igotzen da ehunekoa, %66,5era, hain zuzen ere. "Egoera ere aldatu egiten da hitz egiten duenaren arabera". Alegia, talde nahasian nagusia hitz egiten ari bada, %53,1 erabiltzen da euskara, baina haurra baldin bada hizlaria %74,7koa da erabilera. "Helduengan eragina du haurrak taldean izatea. Haurrekin hitz egitean areagotu egiten da portzentajea, eta are gehiago, haurrak baldin badira hitz egiten dutenak".\nSexuari dagokionez, gizonezkoek (%52,9) emakumezkoek (%48,7) baino "zertxobait" egiten dute euskaraz. Zonaldeka ere aldatu egiten da euskararen erabilera: Alde Zaharrean entzuten da gehien euskara (%65,2); Iñurritzan gero (%62,8); ondoren Maxi eta Itxasmendi inguruan (%51,9); gero Azken Portun (%50,5) eta itsas pasealekuan gutxien (%36,4). "Logikoa da hori, turismoa gehien pilatzen delako malekoian. Bestalde, Alde Zaharra da herriko aktiboa euskarari dagokionez", nabarmendu du.\n"Ez jaistea ez da nahikoa"\nSoziolinguistika Klusterrak 2011ean neurtu zuen lehenbiziko aldiz Zarauzko kaleetan euskararen erabilera, eta asteartean aurkeztutako emaitzak 2016ko udazkenean egindako ikerketari dagozkie, bigarren azterketari. "Datu orokorrak dio 2011ko emaitzak berdindu ditugula, baina ikusi da baita ere adin tarte gazteenetan emaitzak hobetu egin direla. Pozik egoteko arrazoia izan daiteke hori", adierazi zuen Xabier Txurruka alkateak aurkezpenean.\n"Zarautz udalerri euskaldunetan handiena" dela gogoratu du, eta turistikoki ere "erakargarria" dela. "Eskualde buru izanik, zerbitzu emailea da, eta aldi berean, euskararen normalizazioan eredu izan daiteke gainerako herri txikiago zein ez hain euskaldunentzat", dio. "Gure berezko hizkuntza euskara da, eta naturala izan beharko luke Zarautzen euskaraz egitea. Euskarak funtzio eta maila guztietan bizi-bizirik egoteko aukera du herrian, eta zarauztar guztien nahiz udalaren ardura da hori gauzatu ahal izatea".\nGogoratu du Zarautz hazten doala, baina, hala ere, euskararen ezagutza eta erabilera mantendu dela. "Baina behera ez egitea ez da nahikoa. Herri euskalduna garen aldetik, badugu erantzukizun bat gizartearekiko, gure izatearekiko, zarauztar izaerarekiko, eta euskararen erabilerari dagokionez, eredugarri izatea dagokigu". Zentzu horretan, udalak ere "eredugarri" izan behar du, alkatearen arabera: "Udal langile eta ordezkari politikook saiatuko gara ardura hori ongi betetzen".\nEuskararen kaleko erabilera. Txostena.


Les Granges-le-Roi - Wikipedia, entziklopedia askea.\nJeannick Mounoury (en)\nDourdan, Corbreuse, La Forêt-le-Roi, Richarville eta Roinville\n595 (%50.1) 603 (%50.8)\nLes Granges-le-Roi Frantziako udalerria da, Essonne departamenduan dagoena, Île-de-France eskualdean. 2013an 975 biztanle zituen.\n2007an Les Granges-le-Roi udalerrian erroldatutako biztanleak 975 ziren. Familiak 350 ziren, horien artean 57 pertsona bakarrekoak ziren (38 bakarrik bizi ziren gizonak eta 19 bakarrik bizi ziren emakumeak), 103 seme-alabarik gabeko familiak ziren, 175 seme-alabak dituzten bikoteak ziren eta 15 seme-alabak dituzten guraso-bakarreko familiak ziren.\n2007an 367 etxebizitza zeuden, 351 familiaren etxebizitza nagusia ziren, 4 bigarren erresidentzia ziren eta 12 hutsik zeuden. 348 etxeak ziren eta 18 apartamentuak ziren. 351 etxebizitza nagusietatik 321 bere jabearen bizilekua ziren, 25 alokairuan okupaturik zeuden eta 6 doan lagata zeuden; 12 etxek bi gela zituzten, 29 etxek hiru zituzten, 87 etxek lau zituzten eta 222 etxek bost zituzten. 307 etxek euren parking plaza propioa zuten azpian. 125 etxetan ibilgailu bat zegoen eta 215 etxetan bat baino gehiago zituzten.\nLes Granges-le-Roi udalerriko biztanleria-piramidea 2009an .\n2007an lan egiteko adina zuten pertsonak 624 ziren, horien artean 472 aktiboak ziren eta 152 inaktiboak ziren. 472 pertsona aktiboetatik 448 lanean zeuden (223 gizon eta 225 emakume) eta 23 langabezian zeuden (12 gizon eta 11 emakume). 152 pertsona inaktiboetatik 63 erretiraturik zeuden, 57 ikasten zeuden eta 32 "bestelako inaktibo" gisa sailkaturik zeuden.\n2009an Les Granges-le-Roi udalerrian 364 unitate fiskal zeuden, 1.017 pertsonek osaturik. Pertsona bakoitzeko diru-sarrera fiskalaren mediana urteko 22.965 euro zen. \n2007an zeuden 25 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 6 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 finantziazio enpresa zen, 3 higiezinen enpresak ziren eta 7 zerbitzu enpresak ziren.\n2009an zeuden norbanakoentzako 6 zerbitzu publikoetatik, 2 margolariak ziren, 1 iturgina, 1 eraikuntza enpresa, 1 jatetxe eta 1 higiezinen agentzia.\n2000. urtean Les Granges-le-Roi udalerrian 8 nekazaritza-ustiategi zeuden, 504 hektarea erabiltzen.\nMultimedia: Les Granges-le-Roi\nBNF: 15280132r (data)


WSET ikastaroak erreferentziazko ikastaroak dira nazioartean ardoaren sektorean. Ikastaroak antolatuta daude alderdi praktikoa eta edukien alderdia hobeto ulertzeko eta ezagutzeko: WSET dastaketa baliatzen da eta nazioarteko ikuspegia azaltzen da bat\nHAZI Araba WSET ikastaroak erreferentziazko ikastaroak dira nazioartean ardoaren sektorean. Ikastaroak antolatuta daude alderdi praktikoa eta edukien alderdia hobeto ulertzeko eta ezagutzeko: WSET dastaketa baliatzen da eta nazioarteko ikuspegia azaltzen da batez ere.\nARTEAN WINES- Ardoaren Eskolak emango du ikastaroa.\nENOTURISTAREN ESPERIENTZIA HOBETZEN\nHAZI Araba Enoturismoa da proposamenaren ardatza ardoa duen turismo mota; ardoaren turismoa ere esaten zaio: ardoaren kultura, ardoaren arkitektura, ardoaren paisaia eta ardoa bera proposamenaren parte dira, lurralde batek bere izaera ardoaren bidez transmititu nahi duen proposamenaren parte alegia. Turismo gastronomikoaz ere hitz egiten da, eta hor sartzen da tokiko gastronomia. Enoturismoan gauza asko sartzen dira; dena den, ez ditugu denak ardoarekin lotu behar. Azken baten, kalitatezko turismo estilo batez ari gara hizketan, landa eremuetan, eta jarduera guztiek elementu bera dute: gauza onak dira gustuko (eta ez dute garestiak izan behar nahitaez), lurrak eskaini eta gizakiak eraldatzen duena.\n: Euskadiko Elikagai ekosistemako digitalizazio inteligentea\nHAZI Araba Ezaupideak eta esperientziak elkar trukatzeko espazioa sortzea, betiere sektorearen beharrak eta konponbideak kontuan izanda.


Pello Añorga izango da Elgetako Herri Eskolako kultura asteko gonbidatu nagusia - Elgeta - 2017-04-06 - Goiena.eus\nPello Añorga izango da Elgetako Herri Eskolako kultura asteko gonbidatu nagusia\nLarraitz Zeberio Lekuona 2017-04-01 09:00\nPello Añorga ipuin kontalaria eta idazlea. (Iturria: ataria.eus)\nAstelehenean abiaraziko dituzte kultura ekintza bereziak Elgetako ikastetxean, eta eguenean jasoko dute ipuin kontalari oiartzuarraren bisita. Tartean Korrika Txikia prestatuko dute, bisita gidatuak egingo dituzte udal liburutegira eta entzunaldiak eguneko zentroan.\nAstelehenean ekingo diote ikasturte honetako kultura asteari Elgetako Herri Eskolan. Urtero moduan asmakizunak eta hizkuntz-jolasak egingo dituzte. Kultura zirkuitua eta Haur Hezkuntzako neska-mutikoendako jolasak ere ez dira faltako. Sari banaketa eguenean egingo dute eskolako sarreran, 10:45ean.\nHorrekin batera barikurako iragarrita dagoen Korrika Txikia prestatzeko lanak ere egingo dituzte. Korrikako txapak eta dortsalak egingo dituzte eta guztia prest izango dute barikuan egiteko den Korrika Txikirako. Eskolako umeak 15:00etan abiatuko dira ikastetxetik.\nHerriko eguneko zentrora ere iritsiko da eskolako Kultura Astea. Ikasleak bi egunez izango dituzte bisitan, martitzenean eta eguenean, 14:30ean. Martitzenean laugarren eta bosgarren mailakoek egingo dute bisita, eta eguenean seigarren mailakoek. Urtero moduan musika entzunaldiak eskainiko dizkiete bertako erabiltzaileei.\nPello Añorga izango da ikasturte honetako kultura asteko gonbidatu nagusia Elgetako Herri Eskolan. Ipuin kontalari eta idazle oiartzuarra eguenean izango da Elgetan. Ikasleekin elkartuko da eta bere jardunaren inguruko azalpenak emango dizkie neska-mutikoei. Ziurrenik ipuin bat edo beste ere kontatuko du. Añorgaren bisita 11:30erako dago iragarrita.\nBisita gidatuak liburutegira\nAurreko urteetan moduan liburutegi bat zer den eta nola erabiltzen den ikasteko bisita gidatuak ere egingo dituzte aurten eskolako neska-mutikoek. Bisita gidatuak eskainiko dizkie Geaxi Ezpeletak lehenengo, bigarren eta hirugarren mailetako ikasleei eguenean apirilaren 25ean eta 26an.


Euskal enpresak ezkorragoak dira urte berriari begira — LABORAL Kutxa\n13 urtarrila, 2020 | argitaratuta LABORAL Kutxa\nGainera, indizearen balioa 50etik behera dagoenez, uzkurdura-eremuan gaude, beste eremu geografiko interesgarri batzuetan lortutako datuekin bat. Espainian, esaterako, 46,8ko datua lortu zen urrian, eta Eurogunean (45,9ko datua urrian).\nEnpresek ingurune ekonomikoari buruz dituzten aurreikuspenei dagokienez, % 54,2k uste du egoerak bere horretan jarraituko duela, eta % 4,6k hobetu egingo dela. Ikus daitekeenez, aurreko hiruhilekoan baino ezkorragoa da ikuspegia.\nEnpresek fakturazioaren harira dituzten aurreikuspenek okerrera egin dute 2020ko lehenengo hiruhilekoari begira: % 52,4ren ustez, mantendu egingo da eta % 22ren ustez, hobera egingo du. Enpresen % 25,6k uste du fakturazioa txarragoa izango dela.\nAurreko adierazlearekin bat, % 57,2k uste du ez dela aldaketarik egongo, eta % 10,4k hobera egingo duela. Alabaina, % 32,4k uste du jarduerak txarrera egingo duela, eta ehuneko hori aurreko hiruhilekoan baino nabarmen handiagoa da.\n% 54,9k uste du bolumenean ez dela aldaketarik egongo, eta % 19k hobera egingo duela. Enpresen % 26,1ek, ordea, eskabideen bolumenak behera egingo duela uste du. Hori dela eta, emaitzek diote eskabide-mailak okerrera egingo duela.\n% 74,4k uste du prezioek bere horretan jarraituko dutela lehen hiruhilekoan. Gainerako enpresen artean, % 9,4k erantzun du prezioak igo egingo direla eta % 16,2k behera egingo dutela.\nEragiketen errentagarritasunaren inguruko aurreikuspenei dagokienez, inkestari erantzun diotenen % 64,3k “berdin” jarraituko duela uste du, enpresen % 12,9ren iritziz, handiagoa izango da, eta % 22,8k, azkenik, etekin txikiagoak espero ditu.\nInbertsio-bolumenari dagokionez, enpresen % 67,1ek uste du eutsi egingo diotela 2020ko lehen hiruhilekoan. % 14,4k, berriz, inbertsio-bolumenak gora egitea espero du. Horrenbestez, gainerako % 18,5ak uste du behera egingo duela.\nAzkenik, enpresen % 78,7k erantzun du enpleguan ez dutela aldaketarik espero; % 10,9k langile-taldea handitzeko itxaropena du eta % 10,4k guztiz kontrakoa, plantilla murriztu egingo duela.\nOrain arte azterturiko datuen arabera, egoera aurreko hiruhilekoan baino txarragoa da. Eta, ondoren ikusiko dugunez, badirudi enpresek ez dutela asmorik ahalmen produktiboari eusteko eta, azken finean, langileen kopurua handitzeko.


Misioa eta baloreak | Mundukide\nMisioa eta baloreak MUNDUKIDE Nortzuk gara Aurkezpena Misioa eta baloreak MISIOA\nBaliabideak eta ezagutza partekatuz Hegoaldeko herriekin lankidetzan jardutea da gure misioa Mundukideren balore eta printzipioetan oinarrituta, inplikatutako bi aldeen garapen autoeratu eta integrala sustatu nahi dugu, horretarako lan mundu kooperatiboaren elkartasuna bideratuz.\nGure oinarrizko lana lankidetzako proiektuen jardutea da, lankidetza proiektuak bultzatzea, elkarlanean aritzea. Hegoaldeko komunitate eta herriekin, “hegoalde” hitza ongizate ekonomiko eta sozialetik kanpo dauden komunitate eta herrialdeak definitzeko erabiliz. Arrasateko Esperientzia Kooperatiboak, bere ibilbidean hartutako esperientziak, baliabideak eta ezagutza partekatu nahi dugu hegoaldeko errealitate desberdinekin.\nGure lankidetzak, zentsu zabalena hartzen du, lan mundu kooperatiboaren partehartzea, inplikazioa eta sentsibilizazioa lortzen dugunean, horregaitik nahi dugu kolektibo horren elkartasuna sustatu.\nPartehartze horrek, aldi berean, hegoaldeko komunitate eta herrien garapen sozioekonomikoan laguntzeaz gain, balore eta printzipio kooperatiboen errealizazioa dakar, horregaitik bilatzen dugu inplikatutako bi aldeen garapena.\nMundukiden parte hartzen dugunon lanak oinarri du elkartasuna, bai ekonomia solidarioan garatutako beste esperientzia batzuekiko eta baita demokrazia sozialaren alde dihardutenekiko ere, bake-, justizia- eta garapen-helburuak partekatuz\nEkintza eraldatzaile gisa hartzen dugu lana, aldaketa-ekintza bezala, garapena lortzeko bide moduan. Mundukiden uste dugu lana bera ere balorea dela, eta kapitalaren gainetik dagoela.\nMundukidetik pertsona eta jendarte bidezkoagoetara aldatzea bilatzen dugu, eta norbere buruaren kudeaketa maila altuagoetara arlo guztietan, genero-harremanak barne; ikuspuntu horretatik, autonomia funtsezkoa da; pertsona, elkarte eta herri bakoitzak erabaki dezan nolako jendartea izan nahi duen.


Deliplus Peeling Entzimatikoa - Mercadona\nMercadonak “Deliplus Aurpegiko Peeling Entzimatiko” berria merkaturatu du\n2021ko otsailaren 16a\nLarruazalaren hezetasuna leheneratzen eta atxikitzen du, eta, antioxidatzailea ere badenez, ingurumen-arriskuetatik eta aireko erradikal askeetatik babesten du.\nDeliplus Peeling Entzimatiko berria itsas alga berde eta gorrien estraktuz eta balio handiko osagai botanikoz aberastua dago, eta ezin egokiagoa da poroak garbitzeko eta larruazalaren testura fintzeko.\nMercadona supermerkatu fisikoen eta onlineko salmentako konpainiak Deliplus Facial Clean Peeling Entzimatiko berria aurkeztu du. Larruazal mota guztietarako da egokia, garbiketa sakona osatzen du esfoliazioaren bidez, poroak garbitzen ditu eta larruazala fintzen. Itsas alga berde eta gorrien estraktuz eta balio handiko osagai botanikoz aberastua, esfoliazio entzimatiko leun baina eraginkorra eskaintzen du fruituen AHA edo alfa-hidroxiazidoari esker.\nLarruazalaren hezetasuna leheneratzen eta atxikitzen du, eta, antioxidatzailea ere badenez, ingurumen-arriskuetatik eta aireko erradikal askeetatik babesten du; hala, azalaren berezko babesa sendotzen du. Ozeanoetako urak eta itsas algek ematen dioten mineral-eduki orekatuak azala birsortzea errazten duen energia ematen du.\nMercadonaren Facial Clean Peeling Entzimatiko berria astean behin eman behar da larruazal garbi eta hezearen gainean, masaje leun baten bidez, eta begien ingurua saihestuz. Gero, bost minutuz utzi behar da, eta, ondoren, ur epelarekin kendu. Azal sentikorra izanez gero, eman, eta kendu egin behar da berehala. Erraz kentzen da; urarekin pasatu ondoren, ez du sentsazio koipetsurik uzten.\nMercadonak Deliplusen “Color Care” kosmetika-bilduma berria aurkeztu du\nMercadonak 18 milioi euro inbertitu ditu finantza-prozesuak digitalizatzeko


Agustin de Leitza xake elkartea - Club de Ajedrez Agustin de Leiza\n» elkarteko bazkideak\n» taldekako txapelketa\n» azken txapelketak\nKutxako finala Beasainen\nIgande honetan jokatu da Kutxako taldeko txapelketaren finala Beasainen, aurkeztu dugu gure burua Anoetan sailkatu zen Billabona-Andoain taldearekin. Finalera Billabonako jokalariez gain Peio eta Unai joan da. Gainera, Urtzi era jokatu du Kakute taldearekin kadete mailan (nahiz eta bera infantila izan).\nTxapelketa kopa bezala jokatu da sailkatuak ziren 16 taldeen artean, lehenengo txandan berdindu da La Salle B-ren (Zarauz) kontra, baina zarauztarrak sailkatu dira, bigarrenean alderantziz gertatu da, eta nahiz eta berdindu Lazkao H-ren kontra gure taldeak irabazi zuen. Hurrengo txanda 9-13 postuengatik lehihatzeko zen, eta galdu egin genuen San Andrés-en kontra. Azken txandan irabazi zen Landatxa B-ren kontra eta azken sailkapena 11. izan da.\nGure ustez paper ona egin du taldeak, alde batetik finalera sailkatzeagatik eta bestaldetik, ematiza on lortzeagatik nahiz eta Rubén eta Gorka ez egon taldean. Kadetari dagokionez ezin hobeto, Urtziren taldeak irabazi du txapelketa eta Urtzik ondo jokatu du.\ncastellano harremana - kokapena


Basarriren omenez, bertsotan aritu dira Zarauzko 389 ikasle »\nmaiatzak 15 |\nJose Antonio Arana Martijaren artxiboaren zati bat jasoko du dohaintzan Aldundiak »\nJose Antonio Arana Martija Euskaltzain ohiaren familiak gernikarraren liburu artxiboaren eta funts partikularraren zati bat emon dizkio dohaintzan, Bizkaiko Foru Aldundiari. Arana Martijaren funtsaren zati bat dohaintzan jasotzea «ohore» bat da Bizkaiko Foru Liburutegiarentzat. Izan be, haren idatziek lotura sendoa dute euskal kulturarekin. Hala, Aldundia pozik azaldu da, euskaltzain ohiaren lanak zaintzeko eta zabaltzeko aukera […]\nMusikosophiari buruzko saio pedagokikoa izango da Kultur Etxean, gaur »\nGaur arratsaldean Musicosophia goiburuko saio pedagogikoa eskainiko du Ainhoa Pintosen Kultur Etxeko areto nagusian, 19:00etan. Saioa irekia da eta, Musika Eskolatik azaldu dutenez, Musika-gela programaren barruan kokatzen da. “Musika klasikoaren entzute kontzientziadun metodoa da, ezaguera musikalak eskatzen ez dituen entzuleei zuzenduta.1979. urtean jatorri errumaniarreko George Balan musikologoak, sortu zuen. Gaur egun bere egoitza du Alemanian”, […]\nIV. Film Laburren Gaua egingo dute Irungo Lakaxitan »\nIrungo Lakaxita gaztetxeko kideek etzirako antolatu dute IV. Film Laburren Gaua. Hala, formatu txikiko lanez gain, horietan aditu batek hainbat azalpen emango ditu, eta gainera, gaztetxeko arduradunek jakinarazi dute Mexikoko jakiak izango direla afalt…\n‘Dantza zati bat’ erraldoia egin nahi dute Beasainen, ekainaren 15ean »\nNazioen Mundua autodeterminazioaren aldeko herri mugimenduak urteroko jaialdia egingo du ekainaren 15ean, Beasainen. Besteak beste, kontzertuak, herri bazkaria, asto kaka lehiaketa eta sagardo eta talo festa egingo dituzte. Ekitaldi horien artean, gainera, ‘Dantza zati bat’ ekimenaren beste atal bat grabatuko dute. Dantzaldi “erraldoia” izatea lortu nahi dute, gainera. Parte hartu nahi dutenek, aurrez ikasi behar dituzte dantzarako pausoak.\nIñaki Dieguezek ‘Birak’ diskoa aurkeztuko du Reynan »\nAkordeoi doinuak izango dira oraingoan, Zumardiko De Cyne Reyna tabernan. Inaki Dieguez akordeonistak Birak diskoa aurkeztuko du, Pascal Gaigne (gitarra), Ritxi Salaberria (baxua) eta Igor Telletxearen (bateria) laguntzarekin. Dieguez Cirque du Soleilekin aritu da lanean azken hiru urtetan, Alegria ikuskizunaren barruan, eta mundu osoan barrena ibili da. Disko honetan ere eragina izan du OVO ikuskizunerako […]\nLiburu proposamenak eta irakurketa gaur Zaldibiak »\nZaldibiako Ausa-Gaztelu guraso elkarteak irakurtzeko zaletasuna pizteko ekitaldia egingo du, gaur. Bazen behin irakurtzeko zaletasuna saioan nola irakurri behar den, edota adin bakoitzerako liburu egokiak zeintzuk diren proposatuko dituzte. Testu batzu…\nEuropean Basque Orchestra 2016 aurkeztu dute »\nMusikene, musika eskola eta kontserbatorioetako kideek osatuko dute; hainbat kontzertu emango dituzte hilabete honetan. Gaur aurkeztu dute European Basque Orchestra 2016 Donostian. Orkestra hau, musika eskola, kontserbatorio eta Musikeneren elkarlanari esker osatu dute, eta horrelako lankidetza egiten den lehen aldia da. Izan ere, orkestra hau, eskoletako, Musikeneko edota kontserbatorioko kideek osatuko dute, gazteenentzat aukera berriak […]\n‘La doctrina del shock’ dokumentala, Zine Txiroan »\nKapitalismoaren alderik basatiena erakutsiko du igandean Zine Txiroaren barruan emango duten dokumentalak: La doctrina del schock. Naomi Kleinen liburuan oinarritutako dokumentala da, eta Michael Winterbottom eta Mat Whitecrossek zuzendutakoa. Lan horrek azalduko du nola beldurra edo gizartea maila psikologikoan kaltetuta utzi duten zenbait hondamendi jendeak atsegin ez dituen erreformak egin dituzten. Adibide gisa aipatzen ditu […]\nEuskadiko Orkestra Sinfonikoak 50 kontzertu eskainiko ditu 2013-2014 denboraldian »\n2012-2013 denboraldia bukatzear dela, datorren denboraldia aurkeztu du Euskadiko Orkestra Sinfonikoak. Abuztuan hasiko du denboraldi berria, Donostiako Musika Hamabostaldiko kontzertuekin, besteak beste. Abonu denboraldia, berriz, urrian hasiko du eta hiriburu bakoitzean 10 kontzertuz gozatzeko aukera izango dute abonatuek. Guztiaren berri zehatza emateko prentsaurrekoa eskaini dute gaur goizean Iñigo Alberdi Euskadiko Orkestra Sinfonikoko zuzendari orokorrak, Joxean Muñoz […]


"Atentado Bar Aldana 1980, 40 años de silencio", urtarrilaren 26ean, ETB2n | EITB telebista\n"Atentado Bar Aldana 1980, 40 años de silencio", gaur gauean, ETB2n\nEuskal Telebistak berriz ere bilduko ditu Alonsotegiko Aldana tabernako atentatuaren biktimen senide eta lagunak. Ondoren, "Bar Aldana, explosión de silencio" dokumentala izango da ikusgai.\nAldana Taberna gogoratzeko murala, Alonsotegin. EiTBko bideo batetik lorttutako saioa.\nAlonsotegiko Aldana tabernako atentatuaren 40. urteurrenean, Bizkaiko herri honetan gertatutakoa gogoratuko du Euskal Telebistak. Ondoren, duela bost urte ikusgai izan zen Aldana 1980. Isiltasun eztanda dokumentala eskainiko du berriz ere. Berrogei urte geroago, atentatuaren egiletzak dokumentalaren tituluak aipatzen duen isiltasun horren atzean, ezkutuan, jarraitzen duela dirudi.\nDiputatuen Kongresuko Euskal Taldeak atentatuaren gaineko "azalpen argi eta sendoa" eskatu berri du, eta horren harira, Euskal Telebistak ikerketaren gaur egungo egoera aztertu nahi izan du. Horretarako, kasua ikertu duten kazetariekin eta biktimen senide eta lagunekin bilduko da, ikerketan berrikuntzarik egon ote den eta aurrerantzean emango diren pausuen inguruan hitz egiteko.\nSolasaldiaren ondoren, ETB2k Bar Aldana, explosión de silencio dokumentala eskainiko du, eta ikus-entzunezkoa euskaraz ikusteko aukera ere egongo da, astelehenean, Handia pelikularen emanaldiaren ondoren, ETB1en.\nAldana 1980. Isiltasun eztanda\n1980an Enkarterriak astindu zituen atentatuaren inguruko dokumentala da Aldana 1980. Isiltasun eztanda. Berrogei urte geroago, eta nahiz eta biktimen senideek eta lagunek gertatutakoa ikertu eta argitzeko hamaika ekimen antolatu dituzten, oraindik atentatuen egiletza ezezaguna da.\nEgia topatzeko beharrizanaren ondorioz sortu zen ikus-entzunezkoa. Gertatutakoa azaldu eta errekonozimendua lortzeko beharrak bultzatu zituen biktima, senide eta auzokideak Xabier Lapitz kazetariarekin bildu eta kameren aurrean atentatua gogoratzera.\nMomentu historiko garrantzitsu baten testuinguruan burutu zuten Aldana Tabernako atentatua, diktaduraren ondorengo lehen hauteskunde autonomikoak ospatu aurretik, hain zuzen ere. Momentuko asaldaketa politiko-sozialen indarkeriak arriskuan jarri zuen une historiko garrantzitsu hau. Terrorismoaren Biktimen fundazioaren datuen arabera, 1980a izan zen terrorismoaren biktima gehien izan zituen urtea.\nAlonsotegiko atentatu izugarri honen inguruko ikerketa ofizialik ez zen egin. Atentatua gertatu eta hurrengo orduetan hartu ziren konpromiso eta egin ziren adierazpenak laster ahaztu ziren. 2015eko urtarrilean, Aitor Esteban EAJko diputatuak gobernuari atentatuaren inguruan galdetu zion Espainiako Kongresuan. Galderari erantzunez, Barne-Ministerioak gertatutakoaren daturik ez zuela onartu zuen apirilean.\nSaioak Liborio Arana, Manuel Santacolo, Pacificio Fika eta Mari Paz Ariño biktimen eta Garbiñe Zarate tabernaren jabearen senideen testigantzak bilduko ditu, baita lekuko eta zaurituen hitzak ere. Eztanda entzun eta berehala, biktimak laguntzeko tabernaren inguruetara hurbildu ziren auzokideen testigantzak ere entzungo ditugu, horien artean, Iñigo Urkullu lehendakariarena.\nBestalde, Txema Montero abokatua, Javier Angulo kazetaria, Carlos Garaikoetxea eta Xabier Arzallus politikariak, eta Josu Sagastagoitia Barakaldoko alkate-ohiaren hitzak jaso zituen dokumentalak.\n"Atentado Bar Aldana 1980, 40 años de silencio" igande honetan izango da ikusgai 22:30ean ETB2n eta eitb.eus-en.


“Euskal tresnekin jolasean” izeneko kontzertu didaktikoa, Getxon - Nontzeberri\nHasiera/BESTELAKOAK/“Euskal tresnekin jolasean” izeneko kontzertu didaktikoa, Getxon\nBalea Musika Ideiak enpresak eta Musika Bulegoak euskal musika-tresnen eta herri-musikaren inguruko kontzertu didaktikoa antolatu dute gaur, azaroaren 9an, Getxoko Andrés Isasi musika-eskolan.\nEuskal tresnekin jolasean izeneko kontzertuak euskal soinu-tresnak eta herri-musika ezagutzeko interesa piztu nahi du zaleen artean. “Neska-mutilak, gazte eta helduak, euskal musikaren munduan murgilduko dira era ludikoan, zuzeneko musikaren bidez. Berariaz sortutako zenbait jolasi esker, instrumentuen oinarrizko ezaugarriak ezagutu eta haiekin jarduteko aukera izango du publikoak. Era berean, kontzertuak herri-kantutegiaren ondare aberatsa hurbilduko digu”.\nMusika Bulegoak abiaturiko ekimen horren bidez, eta burutzen dituen beste askori esker, Euskal Herriko musika-arloko eragileekin lankidetzan prestakuntzari eta sentsibilizazioari bultzada eman nahi dio.\nArriaga Antzokian, Azaña eta Unamuno berpizturik


Erne Eta Bare, Igelaren Pare | Librería Online TROA. Comprar libro\nMEDITAZIOA HAURRENTZAT ETA GURASOENTZAT\nGaur egungo haurrak geldiezinak izan ohi dira, eta nekez kontzentratzen dira. Batzuei lo hartzea kostatzen zaie; beste batzuk estresatuta daude. Nola lagundu baretzen eta erlaxatzen? Nola lortu egiten ari diren horretan kontzentra daitezela?\nMeditazioa tresna sinple eta eraginkor bat da: oso ongi egoki¬tzen da haurren premietara, eta berehalako onurak ekar diezaz¬kieke.\nLiburu honetan, zenbait istorio ageri dira, bai eta ariketa sinple eta labur batzuk ere, haurrek egunero egin ditzaketenak. Liburua 5 urtetik 12 urtera arteko haurrentzat eta haien gurasoentzat da, ariketak elkarrekin egin ditzaten.\nEgileak Jon Kabat-Zinnek garatutako mindfulness-metodoan oinarritu ditu bere teknikak. Emaitzek erakutsi dute ariketa hauek egiten dituzten haurrek hobeto lo egiten dutela, gehiago kon¬tzentratzen direla, bareagoak direla eta seguruago sentitzen direla.\nErne eta bare, igelaren pare liburuak salmenta-arrakasta handia izan du Herbehereetan eta Frantzian, eta hainbat hizkuntzatara itzuli da.


411 Kreditu entitateetako gordailuen gaineko zerga. Autolikidazioa. - Ogasuna\n411 Kreditu entitateetako gordailuen gaineko zerga. Autolikidazioa./\nEredu hau aurkeztera behartuta daude abenduaren 27ko 16/2012 Legeak 19. artikuluan xedatutakoaren arabera kreditu entitateetako gordailuen gaineko zergaren zergadun direnak. Hau da:\na) Kreditu entitateen alorreko zuzenbidea Europako Erkidegoetakora egokitzen duen ekainaren 28ko 1298/1986 Legegintzako Errege Dekretuak 1. artikuluan definitutako kreditu entitateak.\nb) Atzerriko kreditu entitateek lurralde espainiarren dituzten sukurtsalak.\nSalbuetsita egongo dira honako entitate hauek:\nEspainiako Bankua eta erregulazio monetarioko agintariak.\nEuropako Inbertsio Bankua.\nEuropar Banku Zentrala\nKreditu Ofizialeko Institutua.\nZerga egitatea honako hau da zerga honetan: aurreko apartatuan adierazitako zergadunek hirugarrenen funtsak edukitzea –hirugarren horien izaera juridikoa edozein dela ere–, betiere funts horiek itzultzera behartuta badaude. Ez dira horien barruan sartzen Espainiako lurraldetik kanpoko sukurtsaletan mantentzen diren funtsak.\nZerga oinarria: banakako finantza-egoeretan sartutako kreditu entitateen balantze erreserbatuaren pasiboko 4 partidari (“bezeroen gordailuak”) dagokion eta zergaldiko hiruhileko bakoitzaren amaieran gelditzen den saldoaren prorrata aritmetikoaren emaitza.\nHorretarako, amaierako saldoari 4.1.5, 4.2.5, 4.3.2 eta 4.4.5 partidetan jasotako “balorazio doiketen” zenbatekoak gutxituko zaizkio.\nInternet: 2017ko ekitalditik ZergaBidea plataforma erabiliz, eta 2016 eta aurreko ekitaldietarakoa Gipuzkoatarian sartuz, betan dagoen formularioa betez.\nUrtekoa: Uztailaren lehendabiziko 25 egun naturalen barruan aurkezteko aurreko urteko ekitaldiari dagokiona.\n411 eredua (PDF)\n343/2015 Foru Agindua, ekainaren 22koa, «Kreditu entitateetako gordailuen gaineko zerga. Autolikidazioa» izeneko 411 eredua onartu, eta hura aurkezteko baldintzak eta prozedura ezartzen dituena. (PDF)


Gastronomia-ekintzailetzarako aro berria - Basque Culinary Center\nZentroaren 10. urteurrenarekin eta erakundearen plan estrategiko berriaren aurkezpenarekin batera, Basque Culinary Centerrek gastronomia-ekintzailetzarako aro berri bati ekin dio eta Culinary Action! programaren plangintza berrantolatu du. Programa horrek estrategia berri bat jartzen du abian, egun sektoreak dituen erronkei aurre egiteko, eta horretarako, eraikitakoa finkatu, hazi eta nazioartekotzearen alde egiten du.\nErakundeko gastronomia-ekintzailetza arloak salto kualitatibo eta kuantitatiboa eman du eta “startup studio” gisa finkatu da, eta nazioarteko erreferentziazko ekosistema sortzeko ere lan egingo du, hainbat ekimen eta proiekturen bidez talentu ekintzailea eta startupak erakartze, trebatze eta garatze aldera.\nBasque Culinary Centerreko Zuzendari Nagusia den Joxe Mari Aizeagak dioenez, “Culinary Action!-en estrategia berri honen bidez, Basque Culinary Center-ek beste bultzada bat eman dio ekintzailetza eta negozio berriak sustatzeko jarduerari, gastronomiaren ikuspegi integralarekin eta nazioarteko dimentsioa bultzatzeko helburuarekin. Aldatzen ari den mundu honetan, espiritu berritzaile eta ekintzailea, gastronomiaren 360º‑ko ikuspegia eta talentua bereziki garrantzitsuak dira testuinguru horretan”.\n“STARTUP SUTIO” GASTRONOMIKO BERRIA\n2014. urtetik, Basque Culinary Centerrek hainbat ekimen eta ekitaldiren bidez, ekintzailetza sustatu du eta gastronomiari eta elikadurari lotutako negozio berriak sortzea bultzatu du, tokiko zein mundu mailan. Ondorioz, ekintzaileak, ikasleak, enpresak eta industria, baita gizartea ere, erakarri ditu espazio bakar batera, sektorean talka sozioekonomiko erreal bat sortzeko. Hori guztia posible izan da BCC Innovationek, gastronomiako teknologia-zentroak abian jarritako Culinary Action! ekintzailetzarako programari esker.\nEra berean, Culinary Action! programaren Azeleragailua duela zazpi urte jarri zen abian eta gaur egun Europako dekanoen foodtech arloko azeleragailuetako bat da. Gainera, elikatze-sistemari erronka botatzen dioten startup eta proiektu jasangarrien sustapenaren bidez berrikuntza disruptiboa katalizatu da. Orain arte egin diren zazpi edizioen bidez, 74 startupek jaso dute laguntza (eta horien % 70 aktiboan dago oraindik); horiek elikaduraren etorkizuna sustatu dute oso berritzaileak diren produktuak edo industriaren teknologia osagarriak garatuta. Edonola ere, oraingoan urrunago joan nahi dugu.\nCulinary Action! programaren xede berria da Basque Culinary Center ekintzailetzaren mundu-mapan sartzea, nazioarteko mailan erreferentea izango den ekintzailetza-ekosistema bat sortuta, talentua antzeman eta garatzeari eta Gastronomiaren 360º‑ko ikuspuntuari dagokionez. Azken hori ikuspuntu holistiko bat da, gastronomia balio-kate integral gisa hartzen duena.\nBasque Culinary Centerreko Garapen Orokorreko zuzendaria den Asier Aleak honako hau adierazi du: “aro berri honetan Culinary Action! formatu hibrido eta nazioarteko proiekzio handiko aliatu estrategikoekin aurkezten da munduaren aurrean, foodtech ekosistema global nagusietan aktore iraunkorra izteko helburuarekin, eta bere startup estudiora talentua erakarriz”.\nBBC Innovation gastronomiako zentroak lagunduta, Basque Culinary Centerreko garapen orokorreko sail berriak Culinary Action! “Startup Studio” bilakatu du eta “startup factory” gisa eman da ezagutzera. Gastronomia sektoreko berrikuntza eta ezagutzako lider eta partnerren sare orokor finkatu bat izango du, baita 50 mentore baino gehiagoko nazioarteko taldea ere. Azken horiek gastronomiaren etorkizuna osatuko duten ekintzaile, proiektu eta ideiak sustatzen lagunduko dute, hurrengo elikadura-iraultzaren protagonista izan daitezen, mundu mailako jasangarritasunaren erronkari aurre egin eta hurrengo iraultza teknologikoaren olatua osa dezaten.\nEra berean, inkubagailuak, aurrez aurre (Donostiako LABe Digital Gastronomy Lab-en) zein online, startup eta ekintzaileentzako co-working espazioa indartuko du, eta horientzako ekitaldi, tailer eta mentoretzen kopurua handitu egingo du 2021eko udazkenetik aurrera.\nCulinary Action! programaren beste berrikuntzetako bat “CA! On the road” ekimena da. Horretan, 2021eko irailetik aurrera, “roadshow” formatuko mundu mailako ekimenen lehenengo seriea egingo dugu, foodtech startupetara bideratuta egongo dena. Geldialdi bakoitzean, tokiko startupen arteko lehiaketak egongo dira. Horietan izena emateko epea datorren astean irekiko da eta Madril, Biarritz, Copenhague eta Tel-Aviv hirietan egingo dira, tokiko partnerrekin lankidetzan. Hitzordu horiek guztiak batu egingo dira Europan formatu horretan egingo den lehenengo foodtech lehiaketako irabazleekin 2022. urtearen hasieran Donostian egingo den final handian.\nIldo horri jarraikiz, Basque Culinary Centerreko ekintzailetza arloak startupen lehiaketak egiten jarraituko du hainbat arlotan eta zenbait kiderekin, gastronomia-sektorean ekintzailetza sustatu eta aukera berriak sortzeko. Era berean, orain arteko startupen lehiaketak antolatzeaz gain (besteak beste HIP Madrid azoka eta Turismo Gastronomikoaren Mundu Foroa), oraingoan, erakunde, elkarte, GKE eta abarrek proposatutako erronkak planteatuko ditu. Horrela, Basque Culinary Centerren ikasleen artean ekintzailetzaren kultura sustatuko da “Student Prize” sarien bidez; urtean gutxienez 2 sari emango dira, 1 lauhileko bakoitzean. Era berean, “Startup Prize” berriak startupetara bideratutako erronkak aurkeztuko ditu, BCC Innovationek edo startupen laguntzaileak diren enpresek proposatutakoak.\nBere ekosistemaren alde eta ekosistemarentzat zein publiko orokorrarentzat gauzatutako ekintza eta ekimenei dagokionez, Culinary Action! programak tailer ireki digital gehiago egingo ditu. Xedea da eztabaida sustatzea, sukaldari, ostalari, ekoizle eta beste ekintzaile batzuen kasu arrakastatsuetan oinarrituta. Protagonistek beraiek aurkeztu eta eztabaidatuko dute, adibidez: beren negozioen jabe edo kudeatzaile diren aldetik, enpresari gisa duten zeregina beren gain hartzen duten sukaldariak, baita ostalaritza sektoreko kudeaketa eta ekintzailetzari lotutako eta egungo merkatuko joerak ezarri edo horietan murgildutako beste profesional batzuk ere.\nHalaber, hainbat ekimen sendotuko ditu, horien artean Ekintzaileen Nazioarteko Foroa, zeinak urtero gastronomiako ekintzaile nabarienak hautatu eta biltzen dituen. 2022an, bederatzigarren edizioa ospatuko du foro horrek.\nCulinary Action! Hazi Fundazioaren eta Eusko Jaurlaritzaren laguntza eta babes instituzionala du.


Maiztasun altuko indukzio herdoilgaitza duen altzairu herdoilgaitze hodiak\nAltzairu herdoilgaitzezko hodiak elkartzeko teknologia berotzeko indukzio profesionala\nIndukziorako estalduraren aplikazio proba honen helburua Indukziozko estaldurako altzairu herdoilgaitzezko hodien juntura da, errepikapen gehiagorako.\nEkipamendua: DW-UHF-10KW indukziozko brasadura makina\nDenbora: 15 seg.\nMaterialak: Stay Silv Black Flux\nTenperatura: 1472°F (800°C)\nPotentzia: 8 kW\nElkartu ziren bi hodi herdoilgaitza eta aleazio-eraztuna jarri ziren juntaduraren inguruan. Fluxu beltza artikulazioan hobeto aplikatu zen indukzio soldadura prozesua. Lana pieza bobina elikoarraren barruan kokatu da 15 segundoz, non 8 kW izan baitziren indukzio berotzeko potentzia aplikatu zen. Obra 1472ra iritsi zen°F (800°C) eta arrakastaz brasatu zen. Aplikazio honetarako HLQ indukzio bidezko berokuntza ekipoak DW-UHF-10KW indukziozko berogailu berogailua da, 10 kW-ko hornidura hornitzailearekin batera.\nKategoriak Teknologiak Tags brazing, brasadura juntura, altzairu herdoilgaitzezko juntura brasildarrak, altzairu herdoilgaitzezko hodiak brasatzeko, brasadura hodien artikulazioak, Indukzio soldadura, indukziozko brasadura juntura, Indukzio soldadura altzairu herdoilgaitza, indukzioa brasatzeko hodiak Post nabigazioa


Plastikoa ibaira ez erortzeko, baranda azpiak itxiko ditu Udalak - Azkoitia - Maxixatzen.eus\nPlastikoa ibaira ez erortzeko, baranda azpiak itxiko ditu Udalak\nMaxixatzen.eus 2019-02-19 11:34\nMiguel Angel Bastida hirigintza zinegotzia. (Argazkia: Maxixatzen)\nAzkoitiko Udalak xaflekin itxi ditu herriko hainbat gunetako baranda azpiak, plastikoa ibaira ez erortzeko, eta lanak datozen egunetan amaitzea aurreikusi du Miguel Angel Bastida Hirigintza zinegotziak.\nAzkoitiko Udalak galbanizatutako xaflekin estali ditu herriko hainbat gunetako ibai alboetako baranda azpiak. Neurri horrekin, plastiko zorroak eta oro har zaborra ibaira erortzea ekidin nahi du. Zentimetro bateko tartea utzi dute xaflaren azpian, «urarekin garbiketa egitean urak pasadizoa izan dezan», eman du jakitera Migel Angel Bastida zinegotziak. Udalak duela gutxi adostu du hitzarmen berria Ur Agentziarekin, eta aurrerantzean erreketara eta ibaietara sartzeko eskumena izango du, plastikozko zaborra uretatik ateratzeko.\nGorka Alberdi herritarraren laguntzarekin hasi zen Udala neurria lantzen. «Gorka Alberdik esan zigun arazoak zer nolako konponbidea izan zezakeen. Alberdirekin egon gara, eta arazo gehien dauden herriko guneen berri eman digu», azaldu du Miguel Angel Bastida hirigintza zinegotziak. Brigadako langileekin gaia landu dutela ere azaldu du zinegotziak. Gorka Alberdik proposatu du Udalak hartu duen lehen neurria. «Sekulako lana hartu du Alberdik. Tartean-tartean errekara sartzen da egoera ikusteko eta zaborra uretatik ateratzeko», azaldu du Bastidak.\n172 metro baranda estaliko ditu Udalak datozen egunetan.\nGuztira baranden 172,20 metro lineal estaliko ditu Udalak neurriarekin. 3.672,96 euro erabiliko ditu Udalak lan horretan —BEZa barne—. San Martin kaleko errekaren bi aldeak —20,50 metro—, San Martin eta Ibaiondo kaleen artean dagoen autobus geltokiko zubia —17 metro—, Agirre Lehendakaria ibilbidea edo Zurt tabernako terraza —26 metro—, Ibaiondo kalearen atzeko aldea —17,40 metro—, Trino Uria kaleko pasealekua —20,70 metro—, Ugarte kaleko pasealekua —22,60 metro— eta Iturri jatetxearen pareko zubia —48 metro— itxiko dituzte. «Lanak aste honetan bukatuta izango direla espero dugu», adierazi du Bastidak.\nMomentu honetan arazo gehien dauden tokiak estali ditu Udalak, baina zinegotziak azaldu du «ez gara horretan geldituko». Nola funtzionatzen duen ikusi, eta gerora begira gehiago jarri behar diren edo ez aztertuko dugu», jakinarazi du Bastidak. «Beharrak hauteman ahala neurriak hartzen joango gara». Bastida zinegotziak herritarrei eskatu die sentsibilitatez eta arduraz jokatzeko. «Beste arlo batzuetan erabil genezakeen dirua erabiltzen ari da Udala horrelako gaiekin», adierazi du, azkenik, zinegotziak.


GEURIAk apirileko paperezko edizioaren argitalpena atzeratu du | Geuria\nGEURIAk apirileko paperezko edizioaren argitalpena atzeratu du\nGEURIAko paperezko argitalpena, webgunea eta lantokia / Geuria\nGEURIAko langileon artean hausnarketa sakona egin eta gero, erabaki dugu une honetan ez direla apirileko paperezko edizioa inprimatu eta banatzeko beharrezkoak diren baldintzak eta bermeak ematen.\nErabakia hartzerako orduan honako hauek kontutan izan dira: bizi dugun osasun-alerta egoera, Tokikom-eko beste toki komunikabideen esperientziak eta iritziak, eta GEURIAren ekoizpenean eta banaketan parte hartzen duten enpresen iritzia eta egoera.\nGauzak horrela, apirilaren 2an argitaratzekoa zen paperezko edizioa data zehatzik gabe atzeratzea iruditu zaigu zentzudunena, lehenbailehen ohiko martxari berriz heltzeko asmoz.\nGEURIAn telelanean ari gara iragan martxoaren 13tik, langileon eta hornitzaileen osasuna bermatzeko barne-protokolo bati jarraituz. Hala ere, azken asteotan geuria geuria.eus webguneak inoiz baino mugimendu handiagoa izan du, eta azken egunetan aste honetan kaleratu behar genuen paperezko alean lanean aritu gara. Koronabirusaren krisiari buruzko monografiko bat da, egoera honetan oso beharrezkoa iruditzen zaigun testuingurua eta perspektiba ematen duena. Espero dugu etorkizunean argitaratu ahal izatea, gutxieneko baldintzak ematen badira.\nGEURIAn Bizkaiko Hego Uribe eskualdean lan egiten dugu, Arrigorriaga, Basauri, Etxebarri, Galdakao, Ugao, Zaratamo eta Zeberio herrietan. Hego Uribe koronabirusak Euskal Herrian gogorren kaltetu duen eskualdea da Gasteizen atzetik. Horregatik, ahalegin handiena egiten ari gara webgunearen bitartez estaldurarik onena eta eduki bereziak eskaintzeko.\nSailkatuta: Geuria, Koronabirusa\nGeuria 081 – 2022 Urtarrila – Aldizkaria\nUrruntze aginduarekin aske utzi dute ostiralean Galdakaon atxilotutako gizona\nEtxebarriko 40 komertzio zabalik daude oinarrizko zerbitzuak eskaintzeko


Gipuzkoako museoak - Museos de Gipuzkoa: Las visitas del Museo de la Industria Armera aumentan un 25% en el año 2015 con respecto al 2014 y consigue la mejor cifra desde su apertura\nOrain arteko bisitari emaitzarik onena lortu du, ireki zenean baino ordutegi murritzagoa izan arren, bigarren urtez, jarraian, nabarmen igo baita Armagintzaren Museoko erabiltzaile kopurua, eta udazkena zein udaberria izan dira urtarorik jendetsuenak. Azaroan ibili da jende gehien, ondoren urrian, martxoan eta maiatzean, hurrenez-hurren. Udaran, ohikoa denez, ordutegi murrizketarekin batera, jende gutxiago ibili da, hala ere, orduan izan ditugu leku urrunenetatik etorritako turistak, Errusia, Argentina edota Chicagotik, besteak beste.\nUdazkena zein udaberria izan dira urtarorik jendetsuenak. Azaroan ibili da jende gehien, ondoren urrian, martxoan eta maiatzean, hurrenez-hurren. Udaran, ohikoa denez, ordutegi murrizketarekin batera, jende gutxiago ibili da, hala ere, orduan izan ditugu leku urrunenetatik etorritako turistak, Errusia, Argentina edota Chicagotik, besteak beste.\nAsko izan dira urte honetan zein aurrekoan zehar bertaratutako pertsonen kopurua hazteko faktoreak. Batetik, bertatik antolatutako jarduerak; aldi baterako erakusketak, aurkezpenak, mahai-inguruak, topaketa teknologikoak nahiz tailer berritzaileak. Urteko ekitaldirik jendetsuena, BOJ Olañeta enpresaren 110.urteurrena dela eta antolatutako aldi baterako erakusketa izan da. 632 pertsona bertaratu dira erakusketa ikusgai egon den bi asteetan zehar.\nAlbistea osorik ikusi


Undabason egingo du urteko lehenengo jardunaldia Lurgaiak - Busturialdeko Hitza : Busturialdeko Hitza\nUndabason egingo du urteko lehenengo jardunaldia Lurgaiak\nUrteko lehenengo jardunaldia egingo du urtarrilaren 28an Lurgaia Fundazioak. Hain zuzen, Muxikako Undabaso basoan elkartuko dira egun horretan. Zuhaitz eta zuhaixkak landatuko dituzte Muxikako txoko horretan, baina, horrez gain, bestelako lan batzuk ere egingo dituzte; hala, mintegi txiki bat eraikiko dute, landareak landatu aurretik, eremura egokitu daitezen. Halaber, anfibioentzako putzuak txukuntzeaz ere arduratuko dira, eta baita zuhaitz eta zuhaixkei babesgarriak jartzeaz. Behar horiek egiteko urtarrilaren 28an, 09:30ean jarri dute hitzordua Ibarruriko eliza aurreko aparkalekuan. Fundazioaren asmoa egun osoan lanean jardutea bada ere, eguerdian etenaldia egingo dute, zerbait janez, indarrak hartzeko. Interesa dutenek, aurretiaz eman beharko dute izena info@lurgaia.org helbidera mezua bidalita edota 94-657 61 10 zein 606 14 18 37 telefonoak erabiliz. Beti ohi legez, fundazioa bera arduratuko da lanerako beharrezkoa den materiala eramateaz.


Eurokopa, futbolaz harago (I) - Slump doktorearen zaintiratua\nHasiera » Sailkatu gabea » Eurokopa, futbolaz harago (I)\nGaur amaituko da Eurokopako multzoen faseko aurreneko itzulia. Ohikoa den moduan, txapelketak eman du zeresanik futbolaz harago, batzuek jarraitzen duten arren esaten –komeni zaienean– kirola eta politika ez direla nahastu behar eta hori guztia. Nigel Farage politikari britainiar “euroeszeptikoak” –beste hainbatekin batera– adibidez hala adierazi du, Ingalaterrako selekzioko jokalariek partiden atarian belauna lurrean jartzen dutela-eta, Black Lives Matter mugimenduarekin bat eginez. Politikari bat, politika eta futbola ez direla nahastu behar esaten. Ederra.\nIngalaterrako jokalariak, Kroaziaren aurkako partida hasi aurretik / Daily Express\nKroaziaren aurkako Eurokopako partidan Ingalaterrako futbolariak belauniko jarri zirenean, Wembley-en bildutako ikusle batzuek txistu egin zuten, baina gehienek keinua txalotu zutela irakurri dugu kroniketan. Eskoziako jokalariek adierazi dute gauza bera egingo dutela hilaren 18an jokatuko duten partidan, arrazakeriaren kontra daudela bistaratzeko. Eta ikusteke dago beste selekzioren batek ere egingo ote duen. Espainiako selekzioari dagokionez, Vox alderdiko Santiago Abascalek –beste politikari batek– jada esan du jokalariek hobe dutela tontakeriak albo batera uztea, “Espainia ez delako belaunikatzen”.\nArrazakeria hizpidera ekarrita, Ipar Mazedoniak UEFAri eskatu dio Marko Arnautovic jokalari austriarrak esandakoak eta egindako keinuak ikertzeko. Hatz potolo eta erakuslearekin OK keinua egiteak, Arnautovic-ek egin bezala, ukitu arrazista du, supremazista zuriek erabiltzen duten heinean White Power aldarrikatzeko. Ipar Mazedoniako federazioaren Facebook kontuan irakurri daitekeenez, aita serbiarra duen Arnautovic-en hitz eta keinuak, sustrai albaniarrak dituen Ezgjan Alioski jokalariari zuzenduak zeuden. Honen guztiaren atzean, beraz, Kosovoren subiranotasuna legokeela dio hainbatek.\nBeste borroka baten itzalean Krimea dagoen moduan: Ukrainiako selekzioak Eurokopa hasi aurretik aurkeztu zuen kamisetak Errusiaren haserrea eragin du, idatzia duen leloengatik eta marraztua duen mapagatik, zeinak Errusiaren menpe dagoen Krimeako penintsula barne hartu duen. Elastikoaren atzealdean idatzia dagoen lemak Loria Ukrainari! dio, eta barnealdekoak Loria heroiei!. Bi esaldi horiek oso erabiliak izan dira Ukrainako armadan, 2014an Viktor Yanukovitx boteretik kendu zuen iraultzaren aldekoen artean, Paulo Ostolaza kazetariakk azaldu bezala Berria egunkarian.\nBestelako gai batzuk ere badira, hedabideen paperari dagozkionak esaterako. Eriksen daniarra ziplo erori zenean eta taldekideek haren inguruan hesia “jarri”, jende askok kritikatu zuen telebista kameren eta argazkilarien jokabidea, jokalariaren irudiak kosta ala kosta atera nahi zituztela-eta, intimitate eskubidea urratuz. Espainiako selekzioko jokalarien txertaketak ere eman du zeresanik, baina nazio osoaren hobe beharrez egin dutenez gero…


Guri buruz | gabeko\nPSC, entrenatzailea eta jokalari hezitzailea\nGure eginkizuna izan da futbol entrenamendu berritzailea eta eraginkorra eskaini duen metodologia, jokoa garatzeko. 2007-ek bere bilakaera aurrerapen teknologikoekin batera joan da, ahalik eta modurik eraginkorrena emateko. Plataforma modernoa PSC edukia gero eta edonondik eta edozein unetan eskuragarri dagoen eredu sentikorrena da.\nCoaching futbola (futbola) egunero futbol entrenamendu eta saio berriak eta berritzaileak bilatzen ari naiz etengabe. Futbola zulatzeko eta praktiketarako ihardun, inspiratu eta erronka nire jokalari hobeak izateko (gaur egun ere egiten dudan bezala). Gune hau garatzeko inspirazioa kalitate handiko prestakuntza materialen eskasia izan zen. Nekatuta nengoen liburu eta DVDko zulatzeko trebetasun berberei begira. Prestakuntzako liburutegi zabala da jokatzeko, entrenatzeko, ikasteko eta grabatzeko gogoangarriena eta eraginkorragoak direnak grabatzeko urteak sortzea. Prestakuntzako metodologia futboleko coaching klinika eta akademia mundu osotik hartu da, futbola zulatzeko bildumarik osoena biltzeko helburuarekin. Liburutegiak egungo entrenamendu eta kirol zientzietako praktika aldakorrak mantentzen eta garatzen jarraitzen du. Beti izango gara jokoaren ikasle. Liburutegiko saioetako asko munduko futbol jokalaririk errespetatuenetako batzuk ikasi dituzte (Jose Mariniho eta Vann Gaal). Zorionez, lanak ideiak eta printzipioak garatu eta esperimentatu ahal izango ditu eta zure taldeen beharrei eta ariketa / saioei egokitu zaizkie.\nProfesionala Teknikariak eraikitako futbol Drills\nEntrenatzaileak beti izango dira jokoaren ikasle. ProfessionalSoccerCoaching.com-en ez dago produktua saltzeko gimmicks. Gune honek trebakuntza profesionala eta trebakuntza trebakuntza eskaintzen ditu futbol profesionaleko entrenatzaile lanetan lan egiten duten langileek, zure futbol taldea eta jokalariek gaitasun teknikoa eta futbolaren jokabidearen jakintza eta printzipioak garatzeko gaitasuna lagunduko dizute.\nFutbol zulatzeko guztiak edo futbola praktika basean ondo berrikusten dira eta ez dute talde edo jokalari akademia edo klub benetako saioak eta ariketak at ezarpen praktikoak erabiliko dira.\nPasio eta maitasun bera dutenentzat joko ederra futbol entrenatzaileentzat. Espero gunea gozatu!\nFAQ: PSC proiektua\nZer da hori? +\nPSC (ProfessionalSoccerCoaching.com) futbol entrenamendu saioak eta entrenamenduak biltzen ditu gazteetatik hasi eta helduen futbolera arte. Hauek bideo zein pdf formatuetan ematen dira. Tutoretza taktikoak ere erabiltzen dira hainbat gaitan ulermena emateko eta ulertzeko.\nNor Gara? +\nPSC sistema eraiki zuten entrenatzaile eta entrenatzaileek Futboleko entrenatzaile profesionalak egiten dituzte lan normalean akademia profesionaletan eta U-23 mailetan Klub Profesionaletan. Jokoaren etengabeko ikasleak gara eta joko modernoa garatzen laguntzen duten berrikuntzak eta praktikak ere gara. UEFA eta USSF lizentzia, Kirol Zientzia eta Gorputz Hezkuntzako hainbat titulu ditu.\nPSC jatorria? +\nCoaching futbola (futbola) egunero futbol entrenamendu eta saio berriak eta berritzaileak bilatzen ari naiz etengabe. Futbola zulatzeko eta praktiketarako ihardun, inspiratu eta erronka nire jokalari hobeak izateko (gaur egun ere egiten dudan bezala). Gune hau garatzeko inspirazioa kalitate handiko prestakuntza materialen eskasia izan zen. Nekatuta nengoen liburu eta DVDko zulatzeko trebetasun berberei begira. Prestakuntzako liburutegi zabala da jokatzeko, entrenatzeko, ikasteko eta grabatzeko gogoangarriena eta eraginkorragoak diren grabazio urteak sortzea. Prestakuntzako metodologia futboleko coaching klinika eta akademia mundu osotik atera da, futbola zulatzeko bildumarik osoena biltzeko helburuarekin. Liburutegiak egungo entrenamendu eta kirol zientzietako praktika aldakorrak mantentzen eta garatzen jarraitzen du. Beti izango gara jokoaren ikasle. Liburutegiko saioetako asko mundu osoko futbol entrenatzaile ohienetariko batzuk aztertu dira (Jose Mourinho eta Louis Van Gaal). Zorionez, euren lana ideiak eta printzipioak garatu eta esperimentatu ahal izango dituzu eta zure taldeen beharretara egokitu eta ariketak / saioak egiteko.\nErregistratu dohainik PSC edukia jasotzeko?\nTalde Instant Access PSC Coaching materialerako, bideoak eta PDF saioak barne.